Vučić: Neću da kvarim prijateljstvo sa Nemačkom\nBEOGRAD - Premijer Srbije Aleksandar Vučić izjavio je, posle novih uslova nametnutih Srbiji u pregovorima sa EU, da će "pre otići iz Vlade, nego da pokvari prijateljstvo sa Nemačkom".\nVučić je za "Kurir" rekao i da neće odustati od evropskog puta, ali i da neće dopustiti da Srbiju ucenjuju.\nIzvor "Kurira" iz briselskih diplomatskih krugova kaže, međutim, da Srbija ima šanse da se izbori za bolje pregovaračke uslove.\n"Evropska komisija će o nacrtu poglavlja 35 raspravljati do decembra. Beograd može da lobira i iskoristi zemlje koje nisu priznale Kosovo da predlaže druge amandmane koji bi išli u korist države", kaže taj izvor.\nNemačka ne traži od Srbije da prizna nezavisnost Kosova, kao uslov za otvaranje pregovaračkih poglavlja sa Evropskom unijom, izjavio je ranije danas nemački ambasador u Beogradu Aksel Ditman\n« Nikolić za referendum o Kosovu Sudije od Nove godine u togama, a zaposleni u uniformama »


"Srpski ekspres" tutnji Majamijem. Novak pobedio Souzu sa 2:0 - Sjajne Vesti\nAutor Vedran Martinović 28.03.2016 Nema komentara\nSprski teniser Novak Đoković je pobedio Žoa Souzu sa 2:0, po setovima 6:4 i 6:1, u trećem kolu masters turnira u Majamiju. U ovom meču neizvesnosti je bilo samo u prvom setu, ali je Novak bio vrlo konkretan i jasan. Igrao je onoliko koliko je dovoljno da prođe u sledeće kolo. Nole je uspeo da izbegne povredu prilikom jednog proklizavanja i u nastavku zaigrao sigurnije. Uzeo je 8 od poslednjih 9 gemova i na kraju je slavio za sat i 18 minuta igre.\nJako bitno je da je Nole sačuvao snagu na ovom turniru, koji je vrlo specifičan što se tiče vremenskih uslova. Mečevi koji traju duže iscrpljuju tenisere i prave prilično velike probleme u nastavku takmičenja. Naime, u Majamiju je temperatura između 25 i 30 stepeni, ali je najveći problem visoka vlažnost vazduha koja dodatno umara tenisere.\nPogledajte jedan od najlepših poena na ovom meču:\nSvetski broj 1 je bio slobodan u prvom kolu, da bi u dva seta izbacio Kajla Edmunda. U ovom meču Žo Souza je uspeo da parira samo u prvom setu, pa će Nole u osmini finala igrati sa Austrijancom Dominikom Timom, inače 14. igračem na svetu. Dominik Tim je pobedio Japanca Jošihita Nišioka sa 2:0 (6:2 i 6:2).\nNa žalost, Viktor Troicki nije uspeo da se plasira u naredno kolo jer je izgubio meč od Davida Gofana sa 6:1 i 6:1.\nTakjođe i srpska teniserka Ana Ivanović eliminisana je sa turnira u Majamiju, pošto je u noći izmedju subote i nedelje poražena u trećem kolu od Timee Baščinski iz Švajcarske u dva seta – 5:7, 4:6.\ntop vesti, novak djokovic, sjajne vesti, pobeda, trece kolo, masters turniri, napred nole, srpski ekspres, no1e, majami 2016\n„Srpski ekspres“ tutnji Majamijem. Novak pobedio Souzu sa 2:0 postavio Vedran Martinović 28.03.2016


Uz DSS i Dveri sada i PULS i SLS\nPatriotskom bloku koji su 8. januara formirali Demokratska stranka Srbije i Dveri, danas su se pridružili Srpski liberalni savet i Pokret ujedinjenih lokalnih samouprava (PULS).\n- Čast mi je da predstavim dve stare organizacije, a nove članice Patriotskog bloka. To je znak da nas ljudi prepoznaju kao alternativu vlasti sa drugačijom nacionalnom, kulturnom i ekonomskom politikom - izjavila je predsednica Demokratske stranke Srbije Sanda Rašković Ivić na konferenciji za novinare.\n- Smatramo da je naša budućnost ugrožena politikom beznađa i diktata - dodao je predstavnik PULS-a Ljubiša Jovašević.\nIzrazivši zadovoljstvo zbog podrške DSS-a i Dveri predlozima za rehabilitaciju predsednika jugoslovenske kraljevske izbegličke vlade Slobodana Jovanovića, generalni sekretar Srpskog liberalnog saveta Aleksandar Nedić rekao je da se i SLS pridružuje novoj opozicionoj snazi.\nKonstatujući da je jedina opozicija u Srbiji vanparlamentarna, funkcioner Dveri Boško Obradović najavio je buduće aktivnosti Bloka - "ciklus promocija božićnog proglasa koji počinje na Sretenje 15. februara" i kampanju protiv prodaje Telekoma, "srpskog privrednog Kosova".\nDSS Sanda Rašković-Ivić Dveri\nRik proglasila izbornu listu "Boško Obradović - Srpski pokret Dveri - POKS - Miloš Parandilović - Patriotski blok za obnovu Kraljevine Srbije"\nDveri i POKS potpisali koalicioni sporazum, Boško Obradović kandidat za predsednika


IPARD podrška veliki podsticaj razvoju poljoprivrede - Vijesti.me\nDržavni sekretar u Ministarstvu poljoprivrede i ruralnog razvoja, Đuro Žugić, ocijenio je da se IPARD II program podrške poljoprivrednicima u Crnoj Gori realizuje uspješno već dvije godine Edit\n1144 pregleda 0 komentar(a)\nOkrugli sto u Berlinu (Foto: Ministarstvo poljoprivrede)\nMINA Business 19. januar 2020, 15:12\nRealizacija IPARD programa, kroz koji poljoprivredni proizvođači i prerađivači dobijaju bespovratnu podršku za investicije u unapređenje proizvodnje, predstavlja značajan podsticaj ubrzanom razvoju sektora poljoprivrede zemalja Zapadnog Balkana, ocijenjeno je na globalnom forumu Zelena nedjelja u Berlinu.\nOkrugli sto o efektima tog programa podrške, koji se finansira iz pretpristupnih sredstava EU i nacionalnih budžeta, na kojem su razgovarali visoki predstavnici vlada zemalja zapadnog Balkana i predstavnici Evropske komisije održao se u okviru Globalnog foruma za hranu i poljoprivredu i najvećeg sajma poljoprivrede Zelena nedjelja.\nIz Ministarstva poljoprivrede i ruralnog razvoja je saopšteno da je sastanak na tu temu organizovalo Savezno ministarstvo za hranu i poljoprivredu Njemačke i Stalna radna grupa za regionalni ruralni razvoj jugoistočne Evrope (SWG). Okruglom stolu prisustvovali su predstavnici zemalja u kojima se sprovodi IPARD program, kao i onih koje tek treba da počnu sa primjenom.\nSkup na temu “Da li IPARD daje rezultate - šta treba učiniti bolje?“ bio je prilika da se razmijene iskustva u primjeni programa i sagledaju mogućnosti u pravcu unapređenja programa na bazi izazova koje svaka od zemalja ima u primjeni.\nU ime crnogorske delegacije, državni sekretar u Ministarstvu poljoprivrede i ruralnog razvoja, Đuro Žugić ocijenio je da se IPARD II program podrške poljoprivrednicima u Crnoj Gori realizuje uspješno već dvije godine.\nŽugić je kazao da je interesovanje proizvođača, i u dijelu primarne proizvodnje i prerade, izuzetno veliko, što pokazuje podatak od oko 500 prijava na tri do sada objavljena javna poziva. Slično interesovanje, kako je dodao, očekuje se i na četvrti javni poziv koji se planira objaviti u februaru.\nImajući u vidu da je zahtjevna administrativna procedura prilikom prijavljivanja na javne pozive ključni izazov poljoprivrednim proizvođačima, Žugić je naveo da je u pripremi novog IPARD III programa potrebno razmotriti mogućnosti pojednostavljivanja tih procedura.\n“Zajednički cilj nam je da što više poljoprivrednih proizvođača brže i efikasnije dobije i maksimalno iskoristi raspoloživa bespovratna sredstva. Već razmišljamo u tom pravcu u okviru pripreme za novi IPARD III program i težićemo da uravnotežimo stvarne potrebe i moguća pojednostavljenja procedura”, rekao je Žugić.\nPrema njegovim riječima, cilj je da omoguće proizvođačima da iskoriste raspoloživa sredstva podrške, da što veći broj njih bude konkurentniji i ostvari održiv biznis u sektoru poljoprivrede.\nPredstavnici Evropske komisije kazali su da su zadovoljni sprovođenjem IPARD programa, kao i da će pružiti svaki vid podrške, kako bi finansijska sredstva maksimalno bila iskorišćena i nastavilo se jačanje poljoprivrede u zemljama zapadnog Balkana.\nOkruglom stolu su prisustvovali i ministri poljoprivrede Hrvatske i Mađarske, kao i državni sekretari Italije i Slovenije. U svojim izlaganjima naveli su da će nastaviti da pružaju podršku zemljama koje su u procesu pregovora za članstvo u EU.\nNa marginama Globalnog foruma za hranu i poljoprivredu koji se održao u Berlinu, Žugić se susreo sa ministarkom za hranu i poljoprivredu Njemačke, Julijom Klokner.\nŽugić se zahvalio na podršci koju Njemačka u kontinuitetu pruža Crnoj Gori u procesu evropskih integracija u svim oblastima, posebno u poljoprivredi.\nOn je naveo da Crna Gora ostaje snažno posvećena evropskim integracijama i dostizanju evropskih standarda, te da očekuje da će Crna Gora biti prva naredna članica EU.


O Mercuri International - Mercuri Serbia\nHome / O Mercuri International\nMERCURI INTERNATIONAL – podižemo prodaju na viši nivo\nPomažemo vam da sprovedete vaše strategije i ostvarite vrhunske prodajne rezultate\nMercuri International su u Švedskoj, pre više od 50 godina, osnovali Curt Abrahamsson i Heinz Goldman. Globalno smo danas najveća konsultantska kompanija u oblasti prodajnog konsaltinga. Prisutni smo u 40 zemalja širom sveta.\nSa preko 50 godina iskustva i razvoja sopstvenog “know-how”-a, sa globalnim i domaćim znanjem, koje uspešno prilagođavamo lokalnim potrebama, pomažemo kompanijama da sprovedu prodajne strategije i poboljšaju prodajne rezultate.\nSav naš rad je podređen opštem cilju: uspešnijoj prodaji naših klijenata.\nPosvećeni smo realizaciji i merenju rezultata.\nGlobalno nas svake godine za partnera izabere 15.000 kompanija, za koje sprovedemo 18.000 radionica i konsultacija.\nU svemu što radimo, sledimo naše osnovne vrednosti »REACH«:\nResult focus – fokus na rezultate\nExcellence in sales – izvrsnost u prodaji\nAbility to change – sposobnost za promene\nCo-operation – saradnja\nHonesty and Integrity – poštenje i integritet


Republika / Velika izmena u zdravstvenom sistemu Srbije: Evo kako će odsad da rade domovi zdravlja i bolnice!\nVelika izmena u zdravstvenom sistemu Srbije: Evo kako će odsad da rade domovi zdravlja i bolnice!\nsubota, 22. 6. 2019.| 20:14\nU domovima zdravlja i opštim bolnicama počele su provere mogućnosti za funkcionalno povezivanje ovih ustanova u zdravstvene centre. Trenutno se procenjuje gde fuzionisanjem najviše može da se dobije na kvalitetu zdravstvenih usluga - da se sa istom opremom i kadrom radi više i bolje.\nSpajanje će, najavljuju iz Ministarstva, najbrže ići tamo gde su domovi zdravlja i opšte bolnice u istom dvorištu, ali to će ipak biti duži proces. Jer, domovi zdravlja su novim zakonom o zdravstvenoj zaštiti formalno "prešli" iz nadležnosti lokalne samouprave na Republiku, odnosno Pokrajinu Vojvodinu. Zakonski rok da se to sprovede u praksu je do aprila 2021. godine. Paralelno se, otkrivaju u Ministarstvu zdravlja, radi novi plan mreže zdravstvenih ustanova, pa će se fuzionisanje domova zdravlja i opštih bolnica, takođe, odvijati na jednom od tih koloseka.\nU bolnicama u Srbiji se beleži veći broj trovanja OVIM VOĆEM: Oprala sam ih i pojela, pa bukvalno doživela potpuni kolaps organizma!\n- Spajanje domova zdravlja i bolnica u zdravstvene centre treba da dovede do optimizacije korišćenja postojećih kadrovskih, prostornih i potencijala medicinske i druge opreme, naročito kada se mnogi domovi zdravlja i bolnica nalaze u istoj zgradi ili u istom dvorištu - objašnjavaju u Ministarstvu zdravlja.\n- Znači, moći će da se za pravne, ekonomske i druge poslove formiraju zajedničke službe, kao i drugačiji rasporedi rada: da lekari iz domova zdravlja dežuraju u bolnici, a da lekari iz bolnice obavljaju ambulantno-poliklinički rad u domovima zdravlja.\nU formacijskom smislu državno zdravstvo i sad ima zdravstvene centre, njih sedam - Zaječar, Užice, Vranje... To su ustanove koje su opstale u tom "formatu" duže nego što je primenjivan prethodni zakon o zdravstvenoj zaštiti, kojim je bilo predviđeno njihovo "cepanje" na domove zdravlja i bolnice.\n- Od situacije koju "snimimo" na terenu zavisiće i gde će se opet formirati zdravstveni centri i kojim tempom. To je ozbiljan posao koji traži i poznavanje situacije u zdravstvu, i iskusne ljude, kao i definisanje mnogih drugih uslova, između ostalih i šta svaka ustanova mora da ima od opreme i koji kadar - objašnjavaju u Ministarstvu zdravlja.\nSrbija Ministarstvo zdravlja Bolnice Pripajanje Domovi zdravlja\nAkcija besplatnih preventivnih pregleda se nastavlja!


Gutereš razmatra predlog o povlacenju Unmika\nNjUJORK/BEOGRAD– Generalni sekretar Ujedinjenih nacija (UN) Antonio Gutereš razmatra američku inicijativu za pokretanje izlazne strategije za misiju UN na Kosovu (Unmik), rečeno je agenciji Beta u sedištu svetske organizacije u Njujorku.\nNa pitanje da li je generalni sekretar UN primio pismo ambasadorke SAD u UN Niki Hejli i kakvi su dalja procedura i mogući koraci, iz kancelarije portparola generalnog sekretara UN rečeno je da za sada mogu da kažu je „generalni sekretar video pismo i da ga razmatra”.\nU pismu, koje je 9. oktobra poslala Guterešu, američka ambasadorka u UN Niki Hejli zatražila je pokretanje izlazne strategije za Unmik, što je u Beogradu ocenjeno kao inicijativa za odlazak te misije sa Kosova.\nPredsednik Srbije Aleksandar Vučić rekao je u sredu da bi odlazak Unmika, kao i formiranje kosovske Vojske, dovelo Srbiju u „užasno tešku poziciju” u kojoj više nema izbora nego da štiti svoj narod.\nPoslanici kosovske skupštine napravili su prvi korak ka formiranju vojske. U prvom čitanju usvojili su nacrte tri zakona kojim se otvara put oružanim formacijama. Tako je parlament praktično usvojio zakone o osnivanju vojske promenama kosovskog ustava, zašta su im bili potrebni glasovi manjina, srpskih poslanika.\nPrvi stepenik je pređen i ostalo je još nekoliko do potpunog stupanja zakona na snagu. Sada je predviđeno predlaganje i razmatranje amandmana na nacrte zakona, a onda rasprava i usvajanje predloga zakona u celosti.\nNa kosovskom predsedniku je da potpiše zakone, čime je okončan i poslednji formalni korak. Ono što može donekle da uspori potpisivanje zakona od strane kosovskog predsednika je mogućnost koja se pruža Srpskoj listi da zatraži ocenu ustavnosti transformacije KSB u oružanu formaciju putem zakona. Takav jedan zahtev Ustavni sud, u principu, razmatra u roku od 45 dana.\nPrema nacrtima zakona, Kosovske snage bezbednosti štite, kako se navodi, teritorijalni integritet, deluju na celoj teritoriji Kosova, a sastoje se od najviše 5.000 aktivnih pripadnika. U jednoj od tačaka navodi se da KSB koriste silu, vatreno oružje kako bi ispunile svoje zakonske i ustavne obaveze ako ne može da se izbegne opasnost drugim sredstvima.\nDosadašnji mandat snagama bezbednosti bio je delovanje prilikom elementarnih nepogoda.\nDo pre par meseci nešto više od 100 Srba bilo je u snagama bezbednosti. Međuti, Srbi su masovno napustili ovu formaciju. KSB su 2009. godine nasledile kosovski zaštitni korpus, formaciju koja je nastala 1999. godine demilitarizacijom oslobodilačke vojske.\nPrvi komandant zaštitnog korpusa bio je Agim Čeku, nasledio ga je kasnije Sulejman Seljimi. On je trenutno u zatvoru zbog zločina počinjenog tokom rata, a Čeku je pod optužnicom zbog zloupotreba sa spiskovima veterana OVK, kojima se isplaćuje ratna penzija od pre par meseci.\nSnage bezbednosti su formirane po planu Martija Ahtisarija i imaju oko 2.500 aktivnih pripadnika i 800 u redovnom sastavu. Na početku pripadnike snaga bezbednosti uniformama su opremili Amerikanci i vozilima Nemačka, a obuku oficiri britanske armije. Poseduju i američko i nemačko lično naoružanje.\nOd Vučića traže da proglasi okupaciju ako Kosovo dobije vojsku !\nOvu informaciju "Novosti" su dobile od kredibilnog sagovornika iz samog vrha vlasti, koji nam prenosi da tu opciju već duže zagovaraju čak i neki najbliži saradnici šefa države, kao i pojedini predstavnici vojnog vrha. Te sugestije su se, kako nam je rečeno, pojačale posle zahteva Amerike u UN da se ukine mandat misiji Unmika, što bi mogao da bude uvod u demontažu Rezolucije 1244, koja predviđa i povratak do 1.000 naših vojnika na KiM.\n- Dokle god je Rezolucija 1244 na snazi, na Kosovu i Metohiji ne može biti nikakve druge oružane sile osim Kfora. "Vojska Kosova", u kojoj nema Srba i protiv koje su i Srbi i Srbija, je vojska koja se stvara da bi pretila Srbiji i Srbima. Dati nekažnjenim teroristima u ruke teško naoružanje je pretnja miru i prilika da ponove svoje zločine - ocenio je ministar Vulin.\n- Gledaćemo da se takve stvari ne dogode, a kada se dogode, donosićemo odluke. Naš posao je da taj najgori scenario dovođenja Srbije u nemoguću poziciju ne bude na sceni.\n- To je jedina šansa za sve nas da opstanemo.\nOdgovaraju na pitanje albanskog novinara - pod kojim uslovima bi Srbija mogla da prizna Kosovo, on je rekao da Beograd želi da razgovara sa Albancima o kompromisu:\n- Ali mora neko i u svetu i među Albancima da shvati da Srbija ima svoje interese i svoje ljude. Ne može to da bude spisak vaših lepih želja, pa da pitate kada će nas Amerikanci naterati da to uradimo. Ako to čekate - nećete nikada dočekati. Nema te sile koja će Srbiju naterati da prizna nezavisnost.\n- Ni Srbima ni Albancima ne trebaju militarizacija, vojne formacije i rat, već ekonomski napredak i mir. Ovaj predlog zakona je protivan svim pravnim aktima, ne samo Rezoluciji 1244 SB UN, već i samom ustavu koji je na snazi. Možda bi međunarodni predstavnici bolje čuli naš apel ako bismo ovde koristili suzavac, ali mi to nećemo raditi iz poštovanja prema našim građanima koje predstavljamo.


Pregovori u Briselu: Kako nastaviti započeto - Sputnjik Srbija\n03:26 12 Jul 2020\n15:34 20.04.2015 (osveženo 16:19 05.10.2015) Preuzmite kraći link\nCentralna tema sastanka u Briselu svakako će biti odmrzavanje dvogodišnjeg zastoja na impelementaciji Briselskog sporazuma. Prioritet za Beograd je Zajednica srpskih opština, jer je to najbitnije pitanje za život Srba na Kosovu i Metohoiji.\nNa novu rundu pregovora Beograda i Prištine premijeri Srbije i Kosova Aleksandar Vučić i Isa Mustafa pred visoku predstavnicu Evropske unije Federikom Mogerini, izaći će svako sa svojim idejama. Međutim, zvanične teme prema Brsielu biće nastavak normalizacije i primena do sada postignutih dogovora.\nOdmrzavanje postojećeg stanja\nNezvanično, Priština planira da insistira na pozivnom broju i gašenju sistema civilne zaštite na severu ali i uklanjanju „Parka mira“ u severnoj Mitrovici. Beograd, s druge strane, na realizaciji projekta Zajednica srpskih opština, ali i o prodaji Ski-centra „Brezovica“.\nIzmeđu ovih „relaksirajućih“ tema u Briselu, mogle bi biti izjave Edija Rame, albanskog premijera, o ujedinjenju Kosova sa Albanijom, ali i želja Hašima Tačija da dođe u Beograd na poziv jedne NVO.\nMeđutim, da li će se od ovoga navedenog zaista nešto i naći na pregovaračkom stolu, po rečima analitičara Centra za spoljnu politiku Dragana Đukanovića, zavisiće od želje Brisela, a ne Beograda i Prištine.\n„Centralna tema sastanka će svakako biti odmrzavanje postojećeg dvogodišnjeg zastoja na impelementaciji briselskog sporazuma. Na tome će Evropska unija svakao da insistira kod obeju strana. Verovatno, će u vezi sa tim biti tražena jedna nova dinamika, pre svega za formiranje Zajednice srpskih opština. Cenim da će epilog sastanka biti dalje smernice Brisela kako da se nastavi započeto," mišljenja je Đukanović.\nIako se zbog poruke iz Brisela „da ima još dosta posla pre nego što se dođe do otvaranja poglavlja Srbije i EU“ — jer je uslov EU za otvaranje poglavlja za pregovore sa Srbijom upravo sprovođenje Briselskog sporazuma — nametnuo stav da se pred Srbiju stavaljaju novi uslovi, Đukanović u to ne veruje, već kaže da će se pre insistirati na ostvarivanju dogovorenih. I portparolka visoke predstavnice EU Maja Kocijančič izjavila je da „nema nekih novih uslova“.\n„Uslovi koji su dogovoreni za pregovarački proces su jasni. Procedura je vrlo jasna, a kad govorimo o poglavlju 35, veoma je važno da dođe do daljeg napretka u implementaciji toga što je bilo dogovoreno“, izjavila je ona.\nPrioritet Zajednica srpskih opština\nNa pripremnim razgovorima za ovu rundu dijaloga na kojem je učestvovao direktor Kancelarije Vlade Srbije za KiM Marko Đurić, rečeno je da je da je tokom razgovora izneta duboka zabrinutost Beograda, ali i srpskog naroda na Kosovu, zbog pogoršanja bezbednosne situacije i niza ozbiljnih incidenata na severu Kosova, ali i nepoštovanja Prištine u vezi sa formiranjem Zajednice srpskih opština.\nĐurić je tokom tih razgovora predočio saradnicima Mogerinijeve da Priština ozbiljno kasni sa ispunjavanjem obaveza Briselskog sporazuma u nizu tačaka — od odlaganja odluka koje se tiču energije, Telekoma i avio-saobraćaja pa nadalje.\nDa razgovori koji predstoje neće biti ni malo laki, najavio je i premjer Srbije Aleksandar Vučić.\n„I pred Vladom Srbije i preda mnom je nekih sedam-osam teških dana. Taj dan u Briselu biće težak za nas. Imaćemo razgovore sa albanskim predstavnicima, ali naš posao je da razgovaramo i da dolazimao do rešenja“, izjavio je Vučić.\nSaša Milosavljević, šef liste Srpska u prišinskom parlamentu, takođe, smatra da će razgovori u Briselu biti teški.\n„Za nas je najbitinije da se počne sa implementacijom Briselskog sporazuma i da se ono što je do sada dogovoreno, dovede do kraja. Prioritet je Zajednica srpskih opština jer je to za nas najbitnije pitanje, jer mislimo da će umnogome poboljšati život ljudi koji žive dole“, kaže Milosavljević.\nPodsećanja radi, ono što se u javnosti naziva nemačkim uslovima za otvaranje poglavlja je zapravo lista od 11 tačaka koju je još prošle jeseni sastavila evropska spoljnopolitička služba.\nZbog insistiranja Nemačke na listi od 11 tačaka, poglavlje 35 nije otvoreno prošlog decembra, a evropski zvaničnici neodređeno ponavljaju da će se to dogoditi ove godine, možda već u junu ili septembru.\nAnalitičari u Briselu ocenjuju da problem nije u tome što su uslovi novi, već što je reč o neformalnoj listi, što otvara prostor različitim interpretacijama kad su ti uslovi zaista i ispunjeni.\nPrethodna runda održana je 9. februara i to posle višemesečnog zastoja, a tada je parafiran sporazum o pravosuđu.\ndijalog, pregovori, Briselski sporazum, EU, Aleksandar Vučić, Federika Mogerini, Isa Mustafa, Beograd, Brisel, Priština


Skupština daje u zakup plac za rafineriju – Semendria\nSkupština daje u zakup plac za rafineriju\nSkupština Smedereva i Gradsko veće daće u zakup “Komiko oilu” plac za gradnju rafinerije, iako je komisija za izbor ponuđača odbila ponudu ove kompanije, tvrde gradski čelnici. Gradske vlasti pokušavaju da nađu način da ubrzaju proceduru, jer je od ponude “Komiko oila” do odluke komisije prošlo godinu i po dana, pošto se radi, kako kažu, o investiciji važnoj za Smederevo.\nKomisija za davanje u zakup zemljišta za gradnju rafineriju nafte u Smederevu odbila je ponudu “Komiko oila” uz obrazloženje da je lokalna samouprava tražila isplatu celokupnog zakupa odjednom, dok investitor nudi plaćanje na tri rate. O tome je prvo javnost, još prošle nedelje, informisao Milan Lukić, lider koalicije “Za bolje Smederevo”, jedan od najvećih protivnika rafinerije u Smederevu i inicijator prošlogodišnjeg referenduma, na kome ipak nije imao dovoljan broj istomišljenika da se od ove investicije odustane. Gradonačelnik Predrag Umičević odluku komisije je dobio tek u ponedeljak i odmah najavio da će se sada, pošto je ponuda odbijena iz pomenutog razloga, najverovatnije o svemu izjašnjavati Gradsko veće, potom i Skupština grada, kako se ne bi opet došlo u situaciju da zbog nekih administrativnih i tehničkih razloga čitava stvar opet bude prolongirana.\n– Zbog važnosti ove investicije za Srbiju i Smederevo, a posebno zbog toga što se iz odluka Vlade vidi da je ona dala punu podršku izgradnji rafinerije, daću predlog Gradskom veću da predloži Skupštini grada Smedereva da donese odluku o izboru ponude ponuđača “Komiko oil” za davanje u dugoročni zakup neizgrađenog ostalog građevinskog zemljišta u državnoj svojini u industrijskoj zoni u Smederevu radi izgradnje rafinerije – najavio je gradonačelnik sledeći potez.\nNa ovo su odmah reagovali protivnici izgradnje postrojenja za preradu sirove nafte u Smederevu, koji su u smederevskoj skupštini u opoziciji.\n– I Vlada, koliko sam ja informisan, insistira da se nastavi postupak u skladu sa odlukama Skupštine grada od 2. septembra 2009. godine, a Skupština je odlučila da se formira komisija koja je donela ovakvu, smatram, ispravnu odluku. Sve drugo je teranje inata zvaničnim organima grada Smedereva, čak i komisiji koju je poimence izabrao gradonačelnik od najodgovornijih ljudi u svojim strukama – tvrdi Milan Lukić, prvi čovek koalicije “Za bolje Smederevo” i dodaje da će, ukoliko skupština donese odluku koja je suprotna onoj koju je dala komisija, tražiti od suda privremenu meru, zabranu potpisivanja takvog ugovora o zakupu zemljišta.\nGoro Redžić, takođe član koalicije “Za bolje Smederevo”, dok je ova bila u vlasti dve godine je bio predsednik smederevske skupštine.\n– Predsednik Skupštine jeste u obavezi, kada mu Gradsko veće ili gradonačelnik zatraže održavanje sednice Skupštine sa određenim predlogom, da zakaže sednicu u roku od 15 dana. Postavlja se pitanje dostojanstva skupštinskog doma i poštovanja odluka iste te Skupštine, s obzirom na to da se ona već jednom izjasnila prenoseći odgovornost na komisiju. Skupština se ne bavi tumačenjima, ona ne predstavlja ekspertski tim, već je tu da zastupa interese građana. Ali, ukoliko se tako dogovore i imaju saglasnost koalicionih partnera, verovatno da će učiniti sve da glasačka mašina odradi svoje – kaže Redžić.\nBranče Stojanović je sadašnji predsednik skupštine iz SPS-a, koji i u Smederevu učestvuje u koaliciji na vlasti.\n– Proceduralno gledano, da bi se neko pitanje našlo na skupštini, prvo mora da prođe Gradsko veće. Ipak, postoji jedan neformalni organ, predsedništvo koalicije, koji odlučuje o važnim stvarima, a ja mislim da je ovo važna stvar za grad. Važna je i sa aspekta novih investicija, a mislim da je i politički važna jer je praktično podeljena javnost. Razmotrićemo novonastalu situaciju, pošto komisija iz formalnih razloga nije mogla da prihvati ponudu “Komiko oila”. Tek tada može da bude zakazana sednica Gradskog veća i ne bih da licitiram sa datumom eventualnog zasedanja skupštine – kaže Stojanović.\nŠta sadrži ponuda\nU ponudi “Komika”, koju je komisija odbila, stoji da bi prve dve rate od po 100,9 miliona dinara platili u roku od tri meseca od stupanja na snagu plana detaljne regulacije, odnosno odobrenja za gradnju, a preostalih 84 miliona nakon prijave radova. Kako je donošenje plana detaljne regulacije, posle promene zakona, proglašenja područja posebne namene i izjašnjavanja Vlade o projektu rafinerije kao jednom od važnosti za Srbiju postalo irelevantno, time su i vremenske odrednice navedene u tekstu oglasa izgubile značaj. Inače, oglasom je traženo da se čitava suma od 286 miliona dinara plati odjednom nakon usvajanja plana detaljne regulacije, umesto koga je u septembru 2010. donet plan područja posebne namene. Pravo na korišćenje 113 hektara u smederevskoj industrijskoj zoni tokom narednih 99 godina “Komiko oil” je bio spreman da plati 4.250.000 dolara, koliko je bila protivvrednost dinarske svote u momentu podnošenja ponude. To je gotovo tri puta više od iznosa koji je smederevska opština postavila kao uslov ponuđačima.\n« 38 – Novi broj Pulsa grada na internetu\nProdužite život, recite ne pušenju »


Formirana specijalna jedinica za evakuaciju Bele kuće - 17.04.2020, Sputnik Srbija\nFormirana specijalna jedinica za evakuaciju Bele kuće\nU Vašingtonu se preduzimaju vanredne mere za sprečavanje rasta broja inficiranih virusom korona, piše „Njusvik“. Čak je formiran i specijalni odred za evakuaciju... 17.04.2020, Sputnik Srbija\nNije moguće Najmoćnija Svetsks nacija prvi po broju mrtvih , zaraženih, otpuštenih sa posla, po broju masovnih grobnica, ljudih bez osiguranja, da beže. Pa šta bi bilo da su ove prethodne pobrojane slučaje rešili u svoj svijoj Holivudskoj moći. Da nije tragično bilo bi urnebesno smešno.\nBolje da su formirale jedinicu za pomoc narodu da ne umiru po ulicama bez socijalne zastite a ne sto uzimaju pare da sacuvaju bolesno rukovodstvo koje misli samo na sebe\n16:32 17.04.2020 (Osveženo: 16:43 17.04.2020)\nU Vašingtonu se preduzimaju vanredne mere za sprečavanje rasta broja inficiranih virusom korona, piše „Njusvik“. Čak je formiran i specijalni odred za evakuaciju prvih lica države.\nIzmeđu ostalog, navodi se da je u martu ove godine formirana tajna specijalna jedinica JTF-NCR koju čini 10.000 vojnika i koji su neposredno pod komandom ministra odbrane SAD. Zadatak specijalne jedinice je da štiti grad sa kopna, vazduha, mora, kao i u slučaju potrebe da evakuiše prva lica države, druge činovnike i generale.\nAutori istraživanja priznaju da su praktično svi planovi za evakuaciju i drugu zaštitu prestonice postojali i ranije. Ipak, po prvi put su oni svi objedinjeni i imaju jednog komandanta – general-majora Omara Džonsa Četvrtog.\nU ovom trenutku specijalna jedinica, kako piše „Njusvik“, kontroliše sve aspekte osiguranja bezbednosti takozvanog Nacionalnog regiona prestonice – okruga Kolumbija i nekoliko okruga država koje okružuju Vašington.\nU SAD broj obolelih od korone je prešao 670.000 ljudi, dok je 33.000 umrlo.\n17 April 2020, 18:071\n17 April 2020, 18:44


Jeftini letovi iz Sudana za Finsku - Avionske karte Sudan Finska - eSky.ba\nLetovi iz Sudana za Finsku\nPretražite letove iz Sudana za Finsku\nProvjerite najbolje ponude letova iz Sudana za Finsku\n✔ Postoje li posebne ponude za letove iz Sudana za Finsku na eSky.ba?\n✔ Mogu li se pobrinuti za osiguranje prilikom rezervacije leta iz Sudana za Finsku?\n✔ Ako rezerviram let iz Sudana za Finsku, mogu li rezervirati ujedno i smještaj?\n✔ Koje avio-kompanije nude letove iz Sudana za Finsku?\nBudite sigurni, da na eSky.ba ponuda letova iz Sudana za Finsku uključuje ne samo niskotarifne avio-kompanije, već i one koje su specijalizirane za visoki standard.


PRIMATI SAMO HITNE SLUČAJEVE Republički štab za vanredne situacije donio niz zaključaka - Prnjavorski informativni portal\nSrpski mediji pišu o tome kako će izgledati Vaskrs 2020: Vjernici zbunjeni dok od SPC još čekaju konkretne odgovore\nSVILAJNAC: Majka sedmoro djece dva puta se porađala ispred Hitne, obe bebe na svijet je donijela ONA (VIDEO)\nRepublički štab za vanredne situacije donio je Zaključak o obaveznom postupanju organa i institucija u kontroli lica kojima je određena kućna izolacija zbog virusa korona (COVID-19) u Republici Srpskoj.\nKako je saopšteno iz Vlade Republike Srpske, u cilju suzbijanja pojave i širenja korona virusa (COVID-19) na teritoriji Republike Srpske, a radi provođenja kontrole lica kojima je određena kućna izolacija, nalaže se sprovođenje mjera od strane nadležnih organa i institucija i to:\nNOVI SLUČAJEVI ZARAZE Još 13 osoba pozitivno na virus korona u Srpskoj, među njima i hirurg\n– Ovaj zaključak Republičkog štaba stupa na snagu danom donošenja i primjenjuje se do 30. marta 2020. godine- navodi se u saopštenju iz Vlade RS.\nDodaje se da je Republički štab za vanredne situacije donio i Zaključak o obaveznom sprovođenju mjera za reagovanje na pojavu bolesti izazvane novim virusom korona (COVID-19) u Republici Srpskoj.\nNalaže se JZU Univerzitetski klinički centar Republike Srpske i svim bolnicama da mogu sprovoditi samo hitne medicinske postupke koji podrazumijevaju hitan prijem pacijenata, hitnu hiruršku intervenciju, obradu onkoloških pacijenata i hitne medicinske postupke u ginekologiji i pedijatriji, a da sve ostale zdravstvene usluge odlože do daljnjeg.\nUstanove iz tačke 1. ovog zaključka dužne su sprovoditi prije provođenja medicinskih postupaka trijažu pacijenata.\nU skladu sa Naredbom o obaveznom sprovođenju mjera za reagovanje na pojavu bolesti izazvane novim virusom korona (COVID-19) u Republici Srpskoj („Službeni glasnik Republike Srpske“, broj 14/20) u budžetu Ministarstva zdravlja i socijalne zaštite obezbjeđuju se finansijska sredstava za JZU Bolnica „Sveti Vračevi“ Bijeljina u iznosu od 200.000,00 КM radi povećanja kapaciteta za zbrinjavanje pacijenata oboljelih od virusa korona (COVID-19).\nInspekcijski nadzor nad sprovođenjem mjera iz ovog zaključka sprovodi Republička uprava za inspekcijske poslove putem nadležnih inspektora i inspektora u sastavu jedinica lokalne samouprave.\nPored ovoga, Republički štab za vanredne situacije donio je Zaključak i o kupovini robe. Zadužuju se Ministarstvo trgovine i turizma i Ministarstvo poljoprivrede, šumarstva i vodoprivrede da izvrše nabavku sledeće robe na tržištu Republike Srpske i to:\n1) Pšenica – 15.000 tona,\n2) Кukuruz – 10.000 tona i\n3) Soja – 5.000 tona.\nU Vladi RS navode da se zadužuje Ministarstvo finansija da obezbijedi finansijska sredstva za realizaciju ovog zaključka. Za realizaciju ovog zaključka zadužuju se i Ministarstvo trgovine i turizma, Ministarstvo poljoprivrede, šumarstva i vodoprivrede te Ministarstvo finansija, a zaključak stupa na snagu danom donošenja.\nRepublički štab za vanredne situacije donio je, takođe, Zaključak o dopuni zaključka o ograničenju i zabrani kretanja.\nU Zaključku o ograničenju i zabrani kretanja lica na teritoriji Republike Srpske, broj 05-1/20 od 21.03.2020. godine, u tački 3. dodaje se nova podtačka 7) koja glasi: „domaće i strane prevoznike koji vrše prevoz stvari u drumskom saobraćaju uz predočavanje dokaza o vršenju prevoza (potvrda iz podtačke 5. ove tačke, potvrda o angažovanju vozača, međunarodni tovarni list (CMR), otpremnica, putni nalog)“.\nNapomena: na subjekte iz tačke 3 ovog zaključka ne odnose se mjere zabrane kretanja.\nRepublički štab za vanredne situacije donio je Zaključak o ostvarivanju prava na podsticajna sredstva.\nOmogućava se ostvarivanje prava na podsticajna sredstva za: regresiranje dizel goriva, premije za mlijeko i premije za proizvodnju merkantilne pšenice u 2020. godini, poljoprivrednim gazdinstvima koja nisu Poreskoj upravi prijavila obavezu doprinosa za 2019. godinu i nisu izmirila obaveze po osnovu naknade za protivgradnu zaštitu za 2019. godinu.\nZa realizaciju ovog zaključka zadužuju se Ministarstvo poljoprivrede, šumarstva i vodoprivrede i Agencija za agrarna plaćanja.\nRepublički štab za vanredne situacije donio je Zaključak o radu carinskih službi\nRepublički štab za vanredne situacije Republike Srpske traži od Uprave za indirektno oporezivanje BiH da organizuje rad carinskih službi od 00.00 do 24.00 časa u cilju nesmetanog protoka robe.\nZadužuje se Republička uprava za inspekcijske poslove Republike Srpske da organizuje rad potrebnih inspekcijskih službi u skladu sa radnim vremenom carinskih službi iz tačke 1. ovog zaključka.\nRepublički štab za vanredne situacije donio je Zaključak o studentima iz Republike Srpske koji su na razmjeni u inostranstvu.\nZadužuje se Ministarstvo za naučnotehnološki razvoj, visoko obrazovanje i informaciono društvo da redovno održava kontakte sa studentima iz Republike Srpske koji se nalaze na razmjeni u inostranstvu u cilju praćenja njihovih potreba i preduzimanja adekvatnih mjera.\nZadužuje se Ministarstvo za naučnotehnološki razvoj, visoko obrazovanje i informaciono društvo da u svom budžetu obezbjedi sredstva za isplatu jednokratne finansijske pomoći u iznosu od 1.000,00 КM za svakog evidentiranog studenta.\nZadužuju se Univerzitet u Banjoj Luci i Univerzitet u Istočnom Sarajevu da uspostave komunikaciju sa univerzitetima partnerima na kojima su studenti na razmjeni i zatraže od njih da izmire finansijske i druge obaveze prema studentima.\nRepublički štab za vanredne situacije donio je Zaključak o uplati novčanih sredstava na račun posebnih namjena – Fond solidarnosti.\nRepublički štab za vanredne situacije obavještava javnost da se novčana pomoć za sanaciju posljedica izazvanih novim virusom korona, može uplatiti na račune posebnih namjena – Fond solidarnosti:\nZa realizaciju ovog zaključka zadužuje se Ministarstvo finansija Republike Srpske.\nRepublički štab za vanredne situacije donio je Zaključak o poništavanju potvrda za kretanje.\nZbog neodgovornog ponašanja organa „Željeznice Republike Srpske“ a.d. Doboj poništavaju se sve potvrde o potrebi nesmetanog kretanja koje je ovaj organ izdao za svoje zaposlene.\nDozvole za potrebu nesmetanog kretanja zaposlenih u „Željeznice Republike Srpske“ a.d. Doboj izdaje Ministarstvo unutrašnjih poslova, Policijska uprava Doboj.\nZa realizaciju ovog zaključka zadužuje se Ministarstvo unutrašnjih poslova.\n“Narednih 15 dana ključno u borbi protiv virusa korona”\n17 Juna, 2014 3277 views


EP zabrinut za demokratiju u Poljskoj\nProtesti opozicije u Varšavi\nEvropski parlament (EP) je izrazio zabrinutost pošto je i devet meseci nakon prvih kritika, zbog paralize Ustavnog suda u Poljskoj i dalje ugrožena demokratija, osnovna gradjanska prava i pravna država.\nU rezoluciji pet frakcija evropskih poslanika na čelu sa frakcijom Evropske narodne stranke i socijalistima, EP je upozorio poljsku vladu stranke Pravo i pravda da mesecima paralisani Ustavni sud, čije presude vlada ignoriše, znači da su u Poljskoj ugroženi demokratija, osnovna prava gradjana i pravna država, koje se Poljska, kao članica Evropske unije, obavezala da garantuje i štiti.\nEP izrazio je žaljenje što vlada premijerke Beate Šidlo i parlament u kojem Pravo i pravda bivšeg premijera Jaroslava Kačinjskog ima komotnu većinu u oba doma, još nisu primenili preporuke Venecijanske komisije, iako ju je sama vlada pozvala da pomogne u rešavanju spora.\nEvropski poslanici pozvali su poljske vlasti da saradjuju sa Evropskom komisijom (EK) u proceduri provere valjanosti pravne države, jer je Poljska, kao prva članica EU, stupila u drugu fazu tog kaznenog mehanizma kada joj je EK izdala preporuke, a ako bi ih zvanična Varšava ignorisala, mogla bi na kraju da ostane bez prava glasa u EU.\nPoslanici EP pozvali su EK da u situaciji kada u Poljskoj ne funkcioniše Ustavni sud koji bi ocenio ustavnost novih, često ishitreno usvajanih zakona, bez širih konsultacija, oceni koliko su neki od novih poljskih zakona, koji su izazvali kontroverze i zabrinutost, u skladu sa evropskim zakonodavstvom.\nJedan od njih je zakon o medijima, prema kojem su do tada javni televizijski i radio servis i nacionalna novinska agencija PAP prešli u ruke države uz masovne čistke nepodobnih novinara, nakon čega treba da postanu narodni mediji sa misijom da šire istinu o Poljskoj.\nEK je danas od evropskih poslanika dobila zadatak da oceni i zakon koji je omogućio masovne čistke u državnoj administraciji i preduzećima i doveo na mesta otpuštenih ljude lojalne vladajućim konzervativcima, bez obzira na to da li imaju stručnosti za tu funkciju, a tu pojavu kritikovao je poslednjih dana i sam lider stranke Jaroslav Kačinjski.\n"Vi se rukovodite predrasudama prema poljskoj vladi. Niste u stanju da se pomirite sa tim da postoje vlade i stranke koje imaju drugačije poglede od vaših i imaju za njih dobre argumente. To je karakteristično za evropski prosvećeni despotizam, s tim da je sve manje evropski i sve manje prosvećeni", kritikovao je rezoluciju evropski poslanik iz redova poljskih vladajućih konzervativaca Rišard Legutko.


Izvor: Radio Televizija Vojvodine, 25.Nov.2020, 13:04\nMislim da u Evropi dobro prezentujemo i klub i Srbiji i košarkašku javnost, izjavio je trener košarkaša Crvene zvezde Saša Obradović.\nObradović je gostujući na RTS-u govorio o trenerskom debiju u večitom derbiju i pobedi protiv Partizana, dosadašnjem učinku crveno-belih u Evroligi, navijačima, reprezentaciji...\n"U odnosu na protivnike, mislim da je skor u >> Pročitaj celu vest na sajtu Radio Televizija Vojvodine << Evroligi dobar. Dva brejka na strani, da smo pobedili Žalgiris bilo bi još bolje. Mislim da u Evropi dobro prezentujemo i klub i Srbiju i košarkašku javnost", rekao je Obradović.\n"Nastavljamo u jakom ritmu. Stvarno je neka čudna i nepredvidiva situacija, jer nikada ne znaš protiv koga ćeš na utakmici da igraš, rosteri se menjaju, različiti su i to dodatno otežava pripremu. Mislim da i ovakav raspored ne omogućava treninge i pripreme, ali uvek je lakše to raditi kroz pobede. Mi imamo i neke nove igrače, koji se uklapaju uglavnom preko utakmica. Ali je važno da idemo po planu", rekao je Obradović.\n"Treneri su obično kritički nastrojeni, nebitno da li je to pobeda ili poraz jer kreiraš velike kriterijume. Mi uvek moramo da imamo svoje lice i nekad ga pokazujemo, nekada ne. Ovaj mesec je pun izazova, pun obaveza i putovanja i možda onda budeš malo i realniji sa onim što vidiš. Mislim da je slika realnija kroz Evroligu i malo manje realna kroz ABA ligu, ali bitno je da držimo taj niz pobeda i da budemo tu gde želimo da budemo", rekao je Obradović i dodao da ne može da se pravi paralela između igračkih i trenerskih večitih derbija.\n"Ono što ljudi trebaju da znaju da ta dva posla skoro da nemaju veze jedan sa drugim. Način na koji koristiš vreme kao igrač ne može da se uporedi sa trenerskim delom. U samoj pripremi utakmice, tokom utakmice i posle utakmice ti moraš da misliš o svemu, o timu, kako ga unaprediti, dok kao igrač razmišljaš o drugim stvarima. I to je najlepši deo igračke karijere i zato često govorim svojim igračima da uživaju što više mogu".\n"Stvarno je veliki nedostatak. I taj moj dolazak ovde, očekivanja da se susretnem sa navijačima koji kreiraju fenomenalne atmosfere i uz koje bi sigurno napredovali. Nažalost, nemamo toga. Moramo da razmišljamo i da naš fokus bude samo na terenu, na protivnicima sa kojima igramo i da čekamo neka lepša vremena, da se opet nađemo i proslavljamo pobede zajedno".\nReprezentaciju Srbije očekuje nastavak kvalifikacija za Eurobasket 2022, a Obradović ističe da se stručni štab i savez nalaze u nezavidnoj situaciji, kao i u prethodnom ciklusu, jer je "problem što ne možeš uvek da imaš najbolji tim, već moraš da si prilagođavaš".\n"To je mnogo teško, ali ipak očekuje se pobeda u svakoj utakmici, kao i od Zvezde uostalom", zaključio je Obradović.\nSportske.net: Obradović zadovoljan dosadašnjim učinkom Zvezde u Evroligi\nB92: Obradović otkrio cilj pred Efes\nSportske.net: Obradović pred Efes: "Pokušaćemo da nametnemo naš ritam"\nKurir: OBRADOVIĆ OTKRIO: Ovo je cilj Crvene zvezde protiv Efesa


ORBANOVO PONAŠANJE TRN U OKU BRISELU: pripremljene sankcije protiv Mađarske\nNekoliko dana nakon izbora obeleženih ubedljivom pobedom mađarskog lidera Viktora Orbana, Evropska komisija protiv njega pokreće postupak koji bi mu potencijalno mogao oduzeti evropska sredstva zbog, kako se navodi, dokazanog kršenja vladavine prava. Procedura je bez presedana, a Mađarska je prva meta. Ono što se navodi kao razlog jeste kršenje standarda EU u oblasti vladavine prava, ali takođe se dodaje Orbanova nevoljnost da pristupi sankcijama protiv svog ruskog ,,uzora”, piše LesEchos.\nIzostanak čestitki tradicionalno upućenih pobedniku na parlamentarnim izborima nije bio dobar znak. Tek što su okončani izbori u Mađarskoj, na kojima je premijer Viktor Orban ubedljivo pobedio na izborima, briselska birokratija, umesto da prizna jasno i nedvosmisleno izraženu demokratsku volju mađarskih građana, pribegava kaznenim merama.\nEvropska komisija (EK) odlučila je da pokrene mehanizam „uslovljavanja“ i da Budimpešti uskrati sredstva koja su joj namenjena za podršku zbog navodnog kršenja standarda EU u oblasti vladavine prava.\nČestitajući sebi na velikoj pobedi, patriotski lider je ponovo napao „birokrate“ u Briselu, ali posebno onog kojeg je opisao kao protivnika, ukrajinskog predsednika Volodimira Zelenskog. Njegova više nego dvosmislena pozicija od ruske invazije na Ukrajinu i nevoljnost da prihvati evropske sankcije protiv svog „uzora“ u politici Vladimira Putina, podstakli su Evropsku komisiju da ubrza tempo pred ovim liderom koji se oglušuje o evropske vrednosti. Ona je izvukla svoje poslednje zakonodavno oružje koje bi potencijalno moglo da liši Mađarsku 40 milijardi evra evropskih fondova.\nTagovi: Brisel - Mađarska - sankcije - viktor orban


Za kilogram vanilije sada treba izdvojiti oko 600 američkih dolara, što je više nego za kilogram srebra, prenosi BBC.\nProizvođači konditorskih proizvoda tvrde da ih dobavljači još nisu obavijestili o poskupljenju vanilije.\n“Nemoguće je precizno prognozirati u kolikom obimu i koliko brzo će se to odraziti na one proizvode koji se prodaju u BiH, ali u svakom slučaju koliki god efekti ovog povećanja cijena budu na proizvođače, izvjesno je da će biti negativni za domaće, koji uvijek balansiraju na granici rentabilnosti, a prinuđeni su nižim cijenama konkurisati uvoznim etabliranim brendovima”, rekao je Gavran za “Nezavisne”.\nNaglasio je da domaći proizvođači uvijek imaju manje prostora u svojoj cijeni za, kako kaže, bilo kakvo anuliranje negativnih efekata uvoznih cijena.\n“Domaći proizvođači zbog malog obima proizvodnje moraju i sirovinu plaćati više nego njihovi konkurenti ‘regionalni i globalni lideri'”, ističe Gavran.\nNapomenuo je da se u proizvodnji veoma često koristi tek aroma vanilije, sa gotovo zanemarivim procentom originalne vanilije, te, kako kaže, u takvim slučajevima poskupljenje ne bi bilo opravdano.\nPrema njegovim riječima, tek u manjem broju visokokvalitetnih konditorskih proizvoda riječ je o značajnijem učešću vanilije, te će ovo poskupljenje, kako ističe, imati uticaja na njihovu cijenu.\nSlobodan Kršić, direktor nabavke i prodaje u Fabrici keksa “Mira” Prijedor, kazao je da u ovoj fabrici od dobavljača nisu dobili informaciju da je došlo do povećanja cijena vanilije.\n“Naši dobavljači nas nisu obavijestili da je došlo, niti da će doći do povećanja cijena vanilije”, rekao je Kršić.\nPrema podacima Uprave za indirektno oporezivanje BiH, uvoz vanilije u BiH u 2017. godini iznosio je 22.757,98 KM, dok je 2016. uvoz iznosio 24.173,47 KM. Nezavisne novine


SDA slavi pobjedu na izborima na ulicama Sarajeva - mojusk.ba\nAktivisti i simpatizeri Stranke demokratske akcije (SDA) svečanom vožnjom ulicama Sarajeva slave sve izvjesniju pobjedu Šefika Džaferovića za bošnjačkog člana Predsjedništva BiH.\nGlavnom sarajevskom saobraćajnicom je prošla kolona vozila sa obilježjima SDA. Simpatizeri SDA mašući zastavama iz automobila proslavljaju trijumf ove stranke.\nNajažurnije podatke medijima saopćava upravo štab SDA, a prema njihovim podacima, kada je riječ o izbornoj jedinici FBiH za člana Predsjedništva vode Šefik Džaferović (SDA) sa 39,8 posto glasova (167.146) na osnovu 636 hiljada prebrojanih glasova.\nCentralna izborna komisija (CIK) će prve rezultate saopćiti u ponoć i to bi trebali biti nepotpuni podaci.


Podrška medijima – Osnivanje novog medijskog fonda u Srbiji | Biro za društvena istraživanja\nU cilju što kvalitetnije izrade Studije izvodljivosti za novi medijski fond u Srbiji, koju podržavaju Američka agencija za medjunarodni razvoj (USAID) i Institut za održive zajednice (ISC), Media i reform centar Niš organizovao je okrugli sto “Podrška medijima u Srbiji”.\nU razgovoru u Medija centru u Beogradu, učestvovali su predstavnici najvećih udruženja novinara, novinskih agencija, elektronskih medija, medijskih kuća, predstavnici ambasada, udruženja, fondacija i organizacija civilnog društva.\nOsnivanje fonda proisteklo je iz potrebe da se medijima pruži tehnička i finansijska podrška kako ne bi bili pod ekonomskim i drugim pritiscima, a sve u cilju negovanja kritičkog i nezavisnog novinarstva, koje će štititi interese javnosti.\nPrisutnima se najpre obratio v.d. šefa misije USAID u Srbiji Piter Vibler (Peter Wiebler) ističući da ova organizacija više od 15 godina podržava nezavisne, profesionalne medije u zemlji.\n“Naši budžeti su u velikoj meri redukovani i ovo je jedan od načina na koji možemo da nastavimo da podržavamo medije u Srbiji. Nismo imali odgovore na mnoga pitanja i zbog toga je danas organizovana diskusija stručnjaka kroz koju ćemo svi zajedno dati pozitivni doprinos medijskoj sceni ”.\nDiskusiji je prethodilo predstavljanje rezultata istraživanja konsultantskog tima, koji sačinjavaju Aleksandra Vesić Antić, Mia Vukojević i Mladen Jovanović, kao i rezultati ankete sa medijima i građanima koju je sproveo Biro za društvena istraživanja (BIRODI).\nDosadašnji rezultati istraživanja konsultantskog tima pokazuju da bi Fond imao za cilj uticaj na uređenje medijske scene kroz politike i zakone, podršku nezavisnim medijima u Srbiji i da građanima omogući veći pristup potpunijim i kvalitetnijim informacijama. Razgovaralo se i o rezultatima istraživanja na sledeće teme: kome je fond namenjen, kako bi se finansirao, ko bi upravljao i koja bi bila struktura, koji bi bili prioriteti i nivoi finansiranja, kao i kako bi se obezbedila održivost fonda.\nPrema anketi BIRODI građani su Medijski fond ocenili kao potreban, a smatraju da aktivnosti fonda treba usmeriti ka razvoju lokalnih medija i sadržaja namenjenih lokalnoj publici. Takođe, građani misle da je prioritetna oblast za pomoć medijima unapređenje njihove nezavisnosti u kreiranju programa, a ukazuju na potrebu za većim brojem edukativnih sadržaja.\nRezultati ankete pokazuju da predstavnici medija podržavaju Medijski fond gotovo stoprocentno. Sredstva koja bi fond delio, trebalo bi da budu usmerena ka jačanju kapaciteta zaposlenih u medijima i unapređenju informativnog programa. Za razliku od građana, predstavnici medija smatraju da treba podržati istraživačko novinarstvo i da je potrebno da ti sadržaji budu u većoj meri zastupljeni u medijima.\nPredstavljanje sveobuhvatne „Studije izvodljivosti multidonatorskog fonda u Srbiji“ Media i reform centar Niš najavio je za mesec dana.\nMedia i reform centar Niš partner je Instituta za održive zajednice (ISC) na projektu “Građansko društvo za budućnost” koji finansira Američka agencija za međunarodni razvoj (USAID).\nSnežana Đapić – Biro za društvena istraživanja


Sicilija - Blic Online\nPOČUPANA STABLA, OŠTEĆENE KUĆE, ZATVORENI PUTEVI Torando na Siciliji rušio sve pred sobom, ima povređenih (VIDEO)\nOluja s jakom kišom i gradom zahvatila je danas Kataniju na Siciliji, a gradski čelnici objavili su da je oblast pogodio i tornado.\nTurista uhapšen jer liči na MAFIJAŠKOG BOSA: "Zamislite da ste u jednom trenutku na večeri, a sledećeg sedite u holandskom zatvoru sa maksimalnom zaštitom"\nZemljotres pogodio sever Sicilije\nZemljotres magnitude 4,3 pogodio je danas severni deo Sicilije, nedaleko od glavnog grada Palerma, saopštio je italijanski Nacionalni institut za geofiziku i vulkanologiju.\nSICILIJA GORI I OBARA REKORDE Zabeležena najviše temperatura ikada u Evropi, a požari i dalje besne (FOTO)\nU okolini Sirakuze na Siciliji u sredu je izmerena temperatura od 48,8 stepeni Celzijusa i to je, kako se navodi, najviša zabeležena temperatura na tlu Evrope otkad postoje meteorološka merenja.\nETNA "PORASLA" NEKOLIKO METARA Pojačana aktivnost transformisala vulkan\nPojačana aktivnost Etne, čiji veličanstveni obrisi dominiraju istočnim delom Sicilije, posebno grada Katanije, rezultovala je time da je vulkan 'porastao' nekoliko metara, pa je danas visok 3357 metara, objavio je u utorak italijanski Institut za vulkanologiju.\nSicilija proglasila šestomesečno vanredno stanje zbog požara\nRegionalna vlada Sicilije proglasila vanredno stanje na šest meseci zbog vatrene stihije koja besni na italijanskom ostrvu od kraja jula.\nZa Italiju najavljene ekstremne temperature, na jugu zemlje i preko 45 stepeni\nOd danas pa narednih sedam dana temperature vazduha u Italiji bi mogle dostići maksimume ove sezone, na jugu i do 45 stepeni, piše agencija Ansa koja se poziva na prognoze meteorologa.\nNOVA ERUPCIJA ETNE Vulkan izbacivao pepeo do 10 kilometara uvis: Zatvoren glavni aerodrom na Siciliji, pista prekrivena peplom\nAerodrom Katanija na Siciliji danas je obustavio letove nakon erupcije vulkana Etna zbog čega je pista bila prekrivena vulkanskim pepelom.\nVulkan Etna na južnom italijanskom ostrvu Sicilija ponovo je aktivan: prava "fontana lave" spušta se južno-istočnom stranom vulkana, izveštava agencija Agi.\nDUH STARIH VREMENA ILI SILA NA KOJU TREBA RAČUNATI? Italijani za rešavanje sporova umesto sudova radije zovu MAFIJU, dokumenta otkrila jezive detalje\nNova erupcija vulkana Stromboli u toku, snažne eksplozije i gust, crni dim (VIDEO)\nNova snažna erupcija italijanskog vulkana Stromboli je u toku.\nUžas na Siliciji: Učenica izbola devojčicu kuhinjskim nožem u školi\nDevojčica stara 12 godina izbodena je danas kuhinjskim nožem u školi u sicilijanskom gradu Eni.\nSKANDAL NA SICILIJI Lažirali epidemiološke podatke da ne bi završili među regionima visokog rizika\nETNA PONOVO ERUPTIRALA Sicilijanski gradovi su se jutros probudili prekriveni PEPELOM (FOTO, VIDEO)\nNakon spektakularne erupcije najvećeg živog vulkana u Evropi, Etne, sicilijanski gradovi su se jutros probudili prekriveni pepelom, piše agencija Ansa.\nBrod s 422 migranata dobio dozvolu da pristane na Siciliju\nSpasilački brod "Ocean Viking" s 422 migranta dobio je dozvolu da pristane na Siciliju, saopštilo je danas nevladino udruženje SOS Mediterranee.\nAvion koji je u ponedeljak leteo iz Malte ka Siciliji morao je da se vrati jer je putnica odbila da nosi masku, zbog čega će provesti šest meseci u zatvoru.\nNajviši evropski vulkan Etna na Siciliji, proradio je u toku noći, a uvis je izbacivao pepeo i lavu do 100 metara visine.\nSicilijanske vlasti odlučile su da svakom paru koji odluči da se venča na Siciliji poklone 3.000 evra, pišu italijanski mediji. Lokalne vlasti su izdvojile 3,5 miliona evra za tu namenu, a ponuda važi do 31. jula naredne godine.\nZA VENČANJE NA SICILIJI POKLON 3.000 EVRA Vlasti italijanskog ostrva pokušavaju da privuku mladence iz celog sveta\nVlasti italijanske regije-ostrva Sicilija donele su odluku da svakom mladom paru koji odluči da se venča na Siciliji poklone 3.000 evra, piše dnevni list Hafington Post.\nMEĐU NJIMA I TRUDNICA Migranti posle 40 dana "NOĆNE MORE" na tankeru pristaju u Italiju\nItalija se složila da primi grupu migranata koji su zarobljeni na tankeru u Sredozemnom moru više od mesec dana, saopštila je u subotu nevladina organizacija Mediteranea.


ZAVRŠEN WORKSHOP 2016 | Teniski savez Bosne i Hercegovine\nZAVRŠEN WORKSHOP 2016\nObjavio admin na 26.11.2016\nU organizaciji Teniskog saveza BiH i ITF-a u Sarajevu je uspješno završen WORKSHOP na temu "MENTALNA I TAKTIČKA PRIPREMA NAPREDNIH JUNIORA /KI DO 14. GODINA". Nakon dva dana iscrprnih predavanja i rada na teniskim terenima, pod vodstvom vrhunskog stručnjaka g.Rolfa Buehlera (Švicarska), koji je poslan od ITF organizacije kao predavač.\nSedamnaest trenera iz više bosanskohercegovačkih gradova: Mostara, Foče, Zenice, Banja Luke, Tuzle, Zvornika, Bihača, Sarajeva i Kiseljaka sigurno su saznali veoma bitne stvari o savremenom trenažnom procesu iz teme koju je predavo g.Rolf. Svi učesnici WORKSHOP-a su po završetku dobili CERTIFIKAT za učeće na WORKSHOP-u.\nTeniski savez BiH će svakako i dalje raditi na organizacijii raznih edukacionih radionica za trenere u saradnji sa ITF-om. Već drugu godinu zaredom ITF i TSBiH organiziraju zajednički WORKSHOP za edukaciju trenera u Bosni i Hercegovini iz veoma zanimljivih tema, koje su potrebne za razvoj igrača.\nSvim učesnicima se zahvaljujemo na učešću na WORKSHOP-u


Vlada dala saglasnost da se zaposli 305 zdravstvenih radnika | 013 info\nVlada dala saglasnost da se zaposli 305 zdravstvenih radnika\nRTS\tPet, 12/06/2020 - 14:10\nVlada Srbije dala je saglasnost Ministarstvu zdravlja da se u zdravstvenim ustanovama zaposli 200 najuspešnijih diplomaca srednjih medicinskih škola i 105 najboljih diplomaca medicinskih fakulteta.\nVlada Srbije je saopštila da ovom merom podržava najuspešnije studente koji su svojim radom, znanjem i zalaganjem postigli izuzetne naučne i akademske rezultate i omogućava im da nastave usavršavanje u oblastima medicine, u okviru državnog sistema zdravstvene zaštite. Angažovanjem najboljih zdravstvenih radnika sa srednjom stručnom spremom, odnosno najuspešnijih učenika srednjih medicinskih škola svih profila, biće poboljšan nivo zdravstvene zaštite, kao i starosne strukture zaposlenih, saopštila je Vlada.\nSmatraju da se tako podstiče pozitivna selekcija kadrova u zdravstvenom sistemu i pruža mogućnost mladim lekarima i srednjem stručnom kadru da svoju profesionalnu karijeru zasnivaju i grade u Srbiji.\nUsvojene i druge odluke\nPrvim programom obezbeđuje se organizovano i efikasno ispitivanje i praćenje kvaliteta i kvantiteta voda na teritoriji Republike Srbije, kako bi se na sveobuhvatan način ustanovio pregled statusa voda koji obuhvata površinske i podzemne. Kako bi se unapredila stočarska proizvodnja i genetski kvalitet u ovoj oblasti, obezbeđena su sredstva u iznosu od 150.000.000 dinara za realizaciju Programa mera za sprovođenje odgajivačkog programa za 2020. godinu.\nVlada je na današnjoj sednici proglasila zaštitu Strogog rezervata prirode "Kalinić", koji se prostire u Levaču, u Centralnoj Srbiji. Rezervat "Kalinić" spada u jedinstvena zaštićena područja ovog tipa, a njegov zaštićeni status obezbediće očuvanje postojećeg ekosistema i nastavak važnih naučnih istraživanja na ovom području.


Porodica – Centar Harmonija\nPromene koje se dešavaju u savremenoj porodici u skladu su sa društvenim promenama. Ono što je bila “tipična porodica” pre 50-ak godina, pa i mnogo manje, danas to nije. Promene koje se svakodnevno dešavaju na svim poljima društvenog funkcionisanja dovode do promena u njenoj strukturi, sistemu vrednosti, načinu komunikacije i generalno dinamici porodičnog funkcionisanja. Brze promene koje zahvataju porodični sistem stavljaju pred novoosnovane, ali i one porodice koje su kroz prethodne razvojne faze prošle u vreme “drugačijeg porodičnog funkcionisanja”, nove izazove. Razvojne krize koje se javljaju pri prelasku u svaku narednu fazu životnog ciklusa porodice ponekad se članovima porodice čine teškim i iscrpljujućim. U skladu sa brzim promenama, obrazac koji postoji u ranijim generacijama ne može uvek doneti funkcionalno razrešenje i u njihovom slučaju i članovi porodice bivaju zbunjeni. Pored toga, kod nekih porodica u nekom momentu funkcionisanja dolazi do pojave nerazvojnih kriza- kriza koje nisu uzrokovane razvojnim zadacima, već nepredvidljivim životnim događajima (sterilitet, bolest ili smrt člana porodice…). Za očuvanje funkcionalnosti porodice neophodno je adekvatno prilagođavanje članova na očekivane (razvojne krize) i neočekivane (nerazvojne krize) životne situacije. U skladu sa tim, naši programi podrške nude porodicama pripremu na prelazak u narednu razvojnu fazu (preuzimanje roditeljske uloge) i podršku u ispunjavanju razvojnih zadataka ili podršku pri suočavanju i savladavanju nerazvojnih kriza koje se pojavljuju u toku životnog ciklusa porodice, te pomažu porodici da iz njih izađe na što funkcionalniji način.\nBABY BONDING – RAZVOJNI PROGRAM ZA BEBE Program se sastoji iz ukupno 4 susreta od po 90 minuta Namenjen je roditeljima i bebama usrasta do godinu dana Šta radimo? Igramo se, istražujemo, komuniciramo, učimo, rastemo i razvijamo se zajedno.. Učimo da prepoznajemo bebine signale kako bi odgovorili na njene potrebe. Komuniciramo sa bebom na njenom jeziku, kroz odnos, dodir, pokret i igru.\nProgram Naša Priča namenjen je porodicama, a pre svega roditeljima dece sa smetnjama u razvoju. Kreirali smo ga sa idejom da vam pružimo oslonac na izazovnom putu roditeljstva, a sa ciljem da kroz učešće u različitim aktivnostima programa omogućimo da Vaša Priča dobije jedan novi, drugačiji okvir. Program je namenjen roditeljima dece sa hroničnim bolestima ili razvojnim smetnjama – bez obzira na uzrast deteta ili tip i izražnost smetnje ili bolesti deteta\nKurs je osmišljen sa ciljem da se oba partnera na adekvatan način pripreme i osnaže za izazove koje donosi roditeljstvo. Želimo da kroz pružanje informacija od strane stručnih lica, ali i kroz interaktivan radioničarski rad, zajednički sagledamo period trudnoće, porođaj i posleporođajni period. Dolaskom bebe na svet rađa se porodica, a oba partnera dobijaju nove životne uloge. To je osetljiv period u razvoju porodice i kao takav donosi...


Incident u iranskom nuklearnom postrojenju Natanz 2. jula pokrenuo je spekulacije o mogućoj sabotaži\nMeđu bezbednosnim stručnjacima sve je više njih koji zastupaju stav da je "incident" u glavnom iranskom postrojenju za obogaćivanje uranijuma prošle nedelje bio čin sabotaže u ratu u senci s ciljem da se osujete nuklearne aktivnosti Teherana, piše redakcija Radija Slobodna Evropa na engleskom jeziku.\nMnogi analitičari veruju da strana država, verovatno Izrael, stoji iza požara 2. jula u postrojenju Natanz u centralnoj iranskoj provinciji Isfahan.\nPožar je izazvao "značajnu finansijsku štetu", navela je iranska Organizacija za atomsku energiju koja je prvobitno pokušala da umanji incident.\nSlika koju je objavio Iran posle incidenta i satelitski snimci objavljeni u inostranstvu prikazuju značajnu štetu – uključujući razvaljena vrata, tragove vatre i srušeni krov – na zgradi u kojoj su sastavljane centrifuge.\nIranske vlasti navele su da znaju šta je uzrok incidenta, ali su se uzdržale od objavljivanja detalja usled "bezbednosnih" pitanja.\n"Mnoge zemlje imaju jasan interes u usporavanju iranskog vojnog nuklearnog projekta; jedna od njih je Izrael", rekao je za RSE Jakov Amidror, penzionisani general-major i bivši savetnik za nacionalnu bezbednost izraelskog premijera Benjamina Netanjahua.\nIran tvrdi da su sve njegove nuklearne aktivnosti mirnodopske i svoje poznate nuklearne centre je otvorio za inspektore Ujedinjenih nacija posle potpisivanja sporazuma 2015. sa svetskim silama, uključujući Sjedinjene Američke Države, koje su posle povukle iz dogovora kojim je Teheran ograničio nuklearni programa u zamenu za ublažavanje sankcija.\nSAD i Izrael su godinama optuživale Iran da već dugo pokušava da dođe do kapaciteta za pravljenje nuklearne bombe.\nSmatra se da su te dve zemlje u prošlosti ciljale iranski nuklearni program sajber napadima i štetnim softverom, odnosno malverom.\nJedan od tih, kako se sumnja, zajedničkih napora bio je računarski crv Staksnet (Stuxnet), koji je, prema izveštajima koji su počeli da se pojavljuju 2010. godine, oštetio iransku nuklearnu infrastrukturu.\nNajmanje četiri iranska nuklearna naučnika ubijena su između 2010. i 2012, što je pokrenulo spekulacije da su ubistva deo, kako se sumnja, tajne kampanje Izraela protiv iranskog nuklearnog programa.\nPosle prošlonedeljnog požara u Natanzu, Vašington post (The Washington Post) je 6. jula citirao bliskoistočnog bezbednosnog zvaničnika koji je rekao da su izraelski operativci postavili "ogromnu eksplozivnu napravu" kako bi "poslali signal" Teheranu.\n"Pojavila se prilika i neko je u Izraelu izračunao rizik i iskoristio priliku", rekao je za list zvaničnik kojem nije navedeno ime.\nCentrifuge u pogonu za obogaćivanje uranijuma u Natanzu.\nNjujork tajms (The New York Times) je 5. jula citirao izjavu "bliskoistočnog obaveštajnog zvaničnika upoznatog s tim događajem" da je Izrael napao Natanz, kako je list naveo, "moćnom bombom".\nIzrael nije ni potvrdio ni demantovao da je imao ikakvu ulogu u incidentu.\nIzraelski ministar odbrane Beni Ganc je 5. jula rekao je da njegova zemlja ne stoji "nužno" iza svakog incidenta u Iranu, dodajući da je dugogodišnja politika Izraela da ne dozvoli Iranu da dođe do nuklearnih kapaciteta.\nDirektor programa Bliskoistočnog bezbednosnog programa u Centru za novu američku bezbednost (Center for a New American Security) Ilan Goldenberg rekao je da je Izrael demonstrirao da može "prodreti u iranski nuklearni program", najskorije 2018. godine kada je izvešteno da su izraelski agenti provalili u skladište u iranskoj prestonici i izvukli mnoštvo dokumenata koji detaljno opisuju nuklearne aktivnosti te zemlje.\n"To je vrsta operacije koju bi Izrael mogao da sprovede kad god vidi priliku", rekao je za RSE Goldenberg, koji je ranije predvodio tim za Iran u Kancelariji podsekretara za politiku Ministarstva odbrane SAD.\n"Utisak o haosu"\nGovoreći uopšteno a ne o konkretno o tom incidentu, on je sugerirao da bi cilj takvih operacija mogao biti usporavanje iranskog nuklearnog programa "što je više moguće".\n"Za Izraelce takođe postoji dodatna korist pokušaja da se stvori utisak o haosu u vreme kada se iranska vlada bori s ekonomskom krizom i COVID-19", dodao je on.\nIncident u Natanzu dogodio se dok Teheran postepeno odustaje od svojih obaveza prema nuklearnom sporazumu iz 2015. godine.\nIran je naveo da su njegovi potezi odgovor na povlačenje američkog predsednika Donalda Trampa (Trump) iz takozvanog Zajedničkog sveobuhvatnog plana delovanja (JCPOA) u maja 2018. godine i ponovno uvođenje oštrih sankcija SAD koje su osakatile iransku ekonomiju.\nRaz Zimt (Zimmt), analitičar za Iran u Institutu za studije nacionalne bezbednosti (INSS) iz Tel Aviva, sugerisao je da bi incident u Natanzu mogao odražavati zabrinutost Izraela zbog povećanja iranskih nuklearnih aktivnosti van granica utvrđenih nuklearnim sporazumom, kojem se Izrael protivio.\nIran ne samo što i dalje odbija da se vrati pregovorima, već je odustao od svojih obaveza prema JCPOA, znatno smanjivši vreme koje mu je potrebno da sakupi dovoljno obogaćenog uranijuma da može opremiti nuklearno oružje, rekao je on.\n"U tim okolnostima, a posebno uzimajući u obzir mogućnost da će vraćanje JCPOA-u biti teško bilo da Tramp pobedio na izborima u SAD (u novembru) ili (demokratski izazivač) Džo Bajden (Joe Biden), Izrael se vraća na dilemu da ili dozvoliti Iranu da nastavi unapređivanje nuklearnog programa na mali razmak do mogućnosti (za pravljenje nuklearnog oružja) ili koristi tajne operacije, ili čak vojnu opciju u budućnosti, kako bi odložio iranski nuklearni program", rekao je Zimt.\nSvaka sabotaža Natanza, u slučaju da je delo Izraela, mogla bi Teheranu postaviti dilemu kako da reaguje. Priznanje da je Izrael imao ulogu u njoj moglo bi se tumačiti kao da Teheran nije u stanju da spreči takav napad, a verovatno bi nametnulo potrebu za odmazdom, što bi zauzvrat moglo podstaći akciju Izraela.\n"Razlog zašto vlasti nisu spremne da upru prstom u Izrael je taj što bi tada morale da reaguju – makar na istom nivou, što bi bilo veoma teško, a rezultiralo bi odmazdom Izraela", rekao je bivši iranski diplomata Hosein Alizadeh, koji misli da "obazriva" reakcija Teherana izgleda potvrđuje procenu da je Natanz napala strana sila.\nNuklearno postrojenje Natanz u centralnom Iranu\nPortparol iranske vlade Ali Rabiei 7. jula je naznačio da su izveštaji koji tvrde da je Izrael imao ulogu u Natanzu deo "psihološkog rata" protiv njegove zemlje.\n"Izraelski režim treba da bude svestan da se stvaranje narativa s kršenjem normi o bilo kom napadu na naše nuklearne objekte, čak i ako je to samo propaganda, smatra stupanjem na put probijanja crvenih linija globalnog mira i bezbednosti", rekao je Rabiei, prenela je poluzvanična iranska novinska agencija Mehr.\nPožar u objektu Natanz usledio je posle nekoliko drugih sumnjivih incidenata, uključujući eksploziju 25. juna u skladištu gasa blizu vojne baze istočno od Teherana.\nTo je dovelo do spekulacija o mogućim pokušajima Izraela ili SAD da destabilizuju iranski klerikalni poredak, koji je već pod intenzivnim pritiskom usled sankcija, sve većeg nezadovoljstva javnosti i širenja korona virusa od kojeg je umrlo više od 12.000 Iranaca a zaraženo skoro 250.000, prema zvaničnim podacima za koje se smatra da značajno potcenjuju stvarne brojke.\nAnalitičar Zimt, međutim, upozorava na opasnost od spekulacija o povezanosti tih događaja.\n"Neizbežno je da su neki incidenti takođe povezani s infrastrukturnim problemima usled teške ekonomske situacije ili lošeg upravljanja", rekao je on.


Samit odličan potez Srbije, ne postoji loša strana skupa\nOktobar 13, 2021 10:12\nOrganizovanje samita Pokreta nesvrstanih povodom 60 godina od osnivanja tog Pokreta odličan je potez Srbije i ne postoji loša strana skupa koji se održavao prethodna dva dana u Beogradu, smatra kolumnistkinja "Nedeljnika" Ljiljana Smajlović.\n"Mislim da nema loše strane ovakvog skupa, to što si bio nešto pre 60 godina, što više nisi, a nasledio si i imaš mogućnost da iskoristiš, to je odlično i ne sme se propustiti. Videla sam da je bilo i kritika za samita tipa što se zove toliko ljudi u sred pandemije. Ta primedba je ono kada tražite da nađete manu, pa onda nađete nešto što možete da prigovorite", kazala je Smajlović za TV K1.\nKomentarišući primedbe upućene organizatorima zbog prisustva Rusije i ruskom ministra spoljnih poslova Sergeja Lavrova, Smajlović kaže da je Rusija posmatrač kao i mi i da je uverena da su delegacije članica Pokreta nesvrstanih bile oduševljene time što su videle Lavrova.\n"Oni su posmatrači kao i mi i mislim da je pametno od Rusije što je htela da dođe, što su došli. Mislim da su iz ovih zemalja bili oduševljeni što su videli Lavrova, a bio je i ministar spoljnih poslova Turske koja je članica NATO", ukazala je Smajlović.\nNavodi da Vašington i Brisel sigurno "nisu bili oduševljeni".\n"Verovatno su pomislili da će Srbija da koristi gužvu da pridobijaje zemlje da povuku priznanje nezavisnosti Kosova. I pre skupa se znalo da Srbija to može da iskoristi za to jer je završen period moratorijuma", kala je.\nNavodeći da postoji "čitava priča" kako se Amerika vraća na Balkan, Smajlović kaže da je tačno samo da se rotiraju neki kadrovi u Stejt departmentu i u tom smislu pominje predloge da Kristofer Hil bude njihov ambasador u Srbiji.\nPojasnila je da je u vreme NATO bombardovanja Kristofer Hil bio ambasador u Makedoniji i pripremao je i bombardovanje i snažnu podršku Kosovu nakon bombardovanja.\n"Ako za 115 članica Pokreta nije problem što je Rusija prisutna, zašto bi ovde nekome smetalo. To je traženje ''dlake u jajetu''", kazala je.\nOdgovarajući na komentare da su nesvrstani pričaonica i da skup nije imao zaključke, Smajlović kaže da to ne treba da interesuje Srbiju i ukazuje da su čak i UN "pričaonica", a da ni članice EU nisu mogle ništa da dogovore na poslednjem sastanku na Brdu kod Kranja.\n"Šta se nas tiče da li su nesvrstani pričaonica ili ne, mi ih zovemo jer je to u našem interesu, ovo smo odlično iskoristili, kao i sajam naoružanja. Primljeno je delegacija iz 115 zemalja i na taj način podignut rejting, to je meka moć. Ovo je odlično, nešto što je za državu super i ako imate dobar povod i možete da dovedete toliko zemalja, to je odličan potez", istakla je.\nSmajlović dodaje i da se raduje kada Lavrov dođe u Beograd jer je, kako kaže, srećna što u Srbiji neko nije bio glup da poveruje u priču da treba sedeti samo na jednoj stolici.\n"Da smo sedeli na samo jednoj stolici, možda ne bismo imali gasa. Možemo sedeti na više stolica, moramo da sedimo, to je taj svet u kome živimo, to je svet sa vakcionalnim nacionalizmom, koji je rekao da nije trebalo nuklearno naoružanje, a ja sam za NATO bombardovanje kazala da da smo imali nuklearnu bombu, ne bi se ni desilo", navela je.\nLjiljana SmajlovićSamit Pokreta nesvrstanih


„Naša godišnja neto dobit, koja je porasla za više od trećine na skoro 1,8 milijardi evra, ne samo da je najbolji rezultat u našoj istoriji, već takođe predstavlja značajan simbol za našu dvestotu godišnjicu i ukazuje na održivost poslovnog modela koji je u velikoj meri izmenio region u kome smo danas ponovo aktivni“, izjavio je Andreas Trajhl, predsednik Izvršnog odbora Erste Group Bank AG.\n„Činjenica da je taj rezultat podržan jakim osnovama – porastom od 7 odsto, kako obima depozita, tako i kredita – dalje ukazuje na ispravnost našeg modela. Teritorija koju pokrivamo pokazuje da se i dalje nalazimo u ekonomski najdinamičnijem regionu EU. Niske stope nezaposlenosti, rast realnih zarada i sve veća ekonomska konkurentnost podstakli su preduzetnike u našem regionu da preuzimaju više rizika i investiraju – i da tako stvaraju nova radna mesta, naveo je Trajhl.\nOn je istakao da je taj pozitivan sentiment vidljiv i u sektoru poslovanja sa stanovništvom, u kojem je potražnja klijenata za stambenim i potrošačkim kreditima ostala na visokom nivou. “Brzi kontinuirani rast na strani depozita ukazuje na poverenje koje nam klijenti ukazuju kao instituciji koja postoji već 200 godina, ali je on takođe odraz neuspeha tržišta kapitala da pruže privlačnu alternativu štednim knjižicama. Što se tiče izazova koje region stavlja pred nas kao kompaniju, protekla godina je jasno pokazala da politički rizik premašuje komercijalni rizik – ali taj fenomen nije jedinstven za region CIE”.\nTrajhl je naglasio da je njihov poslovni model tokom 2018. godine nastavio da se oslanja na svoje prednosti: konzistentno povoljna sredina u pogledu rizika doprinela je daljem padu koeficijenta PK na 3,2 odsto. Neto prihod od kamata porastao je za 5,3 odsto, dok je neto prihod od naknada i provizija porastao za 3,1 odsto. Troškovi su ostali gotovo nepromenjeni i stoga su bili još jedan faktor koji je doprineo značajnom porastu operativnog rezultata od gotovo 9 odsto.\nZadovoljni smo svojom pozicijom u pogledu likvidnosti, kao i svojim kapitalom: naš koeficijent kapitala CET1 iznosio je 13,5 odsto, dok je koeficijent ukupnog kapitala bio 18,2 odsto. S obzirom na taj kontekst, takođe želimo da podelimo dobar rezultat sa akcionarima i stoga ćemo predložiti povećanu dividendu od 1,40 evra po akciji na godišnjoj skupštini akcionara.”\nPrognoza je zasnovana na solidnom makroekonomskom kretanju u našem regionu, za koji se očekuje da zabeleži realan rast BDP-a od oko 3 odsto u CIE i preko 2 odsto u Austriji zahvaljujući kontinuiranoj snažnoj domaćoj potražnji, rastu realnih zarada, niskoj nezaposlenosti i zdravim javnim finansijama širom CIE.\nNa osnovu rasta kredita od oko 5 odsto, očekuje se snažniji rast prihoda u odnosu na troškove. Troškovi rizika će rasti, ali će se zadržati na rekordno niskim nivoima (10-20 baznih poena). Na ostali operativni rezultat će se negativno odraziti porez na bankarsko poslovanje u Rumuniji. Zahvaljujući niskim prosečnim poreskim stopama u CIE, očekuje se da poreska stopa “Erste Grupe” ostane ispod 20%.\nNa osnovu te pretpostavke, prinos na materijalni kapital (ROTE) za 2019. godinu projektovan je na nivou od preko 11%.


Poreska i javne zdravstvene ustanove da usaglase način i rokove izmirenja duga – mojKontakt portal – Radio Televizija Kontakt\nPoreska i javne zdravstvene ustanove da usaglase način i rokove izmirenja duga\n“Javne zdravstvene ustanove su obavezane da sve dospjele obaveze prema Poreskoj upravi, nastale do 31. avgusta regulišu do 30. juna 2014. godine, a da tekuće obaveze nastale poslije 31. avgusta regulišu redovno, kao i da izvrše uplatu doprinosa za penzijsko i invalidsko osiguranje pojedinačno za sve radnike koji su stekli uslove za penziju”, navodi se u zaključku Vlade.\nDugove prema Poreskoj upravi zdravstvene ustanove mogu izvršiti jednokratnom uplatom glavnice uz otpis kamate ili da zatraže reprogram u skladu sa Zakonom o posebnom načinu izmirenja poreskog duga, s tim što najduži reprogram može biti na 60 mjeseci, saopšteno je iz resornog Ministarstva.\nUkoliko zdravstvene ustanove ne izvrše navedene obaveze po osnovu poreza i doprinosa, u Ministarstvu navode da će obavezu izvršiti Fond zdravstvenog osiguranja, pri čemu će umanjiti tranšu prema zdravstvenoj ustanovi za visinu izmirene obaveze.\nVlada je zadužila zdravstvene ustanove, koje imaju neizmirene obaveze prema elektrodistributivnim preduzećima, da pristupe zaključivanju ugovora o reprogramu potraživanja za utrošenu električnu energiju.\nSve zdravstvene ustanove Vlada je obavezala da zajedno sa osnivačem odmah preispitaju unutrašnju organizaciju i sistematizaciju radnih mjesta u skladu sa standardima i normativima u zdravstvu, rezultatima rada i raspoloživim sredstvima za finansiranje rada ustanove uz redovno izmirenje zakonom utvrđenih obaveza i preduzimanja mjera racionalizacije i štednje.\nOve zaključke Vlada Srpske je donijela nakon razmatranja stanja u zdravstvu i na prijedlog Ministarstva zdravlja i socijalne zaštite.\nPretrpani autobusi kao tempirane bombe\nAkcija ”Vozač”: Uhapšena tri lica


Bugajski: U srpskoj politici ima elemenata koji pokušavaju da podriju nezavisnost Crne Gore | Autonomija\n"Rusija nije odustala od pokušaja da destabilizuje Crnu Goru"\n„Nažalost, i dalje ima članova srpske elite i crkve koji veruju da Crna Gora pripada Srbiji. To malo liči na ono što Rusija veruje u pogledu Ukrajine. Crna Gora ima svoju nezavisnu crkvu koja nije priznata kao ukrajinska crkva. Međutim, možda će se to dogoditi u bliskoj budućnosti. To ne može da se isključi“, rekao je Bugajski za Glas Amerike.\nBugajski je kazao da Crna Gora, da bi održala svoju nezavisnost, mora da ima sopstvene institucije, a da Srbija s druge strane ne može sebi da prišuti sukob sa Podgoricom, „jer će to podriti njen napredak, i ka Evropskoj uniji i kada je reč o stabilnosti u zemlji“.\nSaradnik CEPA je ocenio da Rusija „nije odustala od pokušaja da destabilizuje Crnu Goru“ i da je deo ruske politike „da pokuša da destabilizuje NATO iznutra“.\n„I dalje za to može da upotrebi srpski nacionalizam, ovo celo pitanje pravoslavlja. Rusija je pretrpela veliki poraz u Ukrajini i ne želi još jedan kada je reč o Srpskoj pravoslavnoj crkvi, zbog čega je podržava koliko može. To može da uvede i Srbiju i Crnu Goru u nasilje, a posledice neće trpeti Rusija, nego lokalno stanovništvo“, naveo je Bugajski.\nOcenio je da je usvajanje Zakona o slobodi veroispovesti „dobar proces“ i da pokazuje da Crna Gora poštuje vladavinu prava, i dodao da je u svakoj postkomunističkoj, bivšoj jugoslovenskoj državi važno da se zna kome pripada imovina.\n„To je deo vladavine prava i sistema registracije nekretnina i potencijalne državne imovine, naročito imajući u vidu činjenicu da je Crna Gora prošla kroz toliko mnogo promena država od nezavisnosti pre Prvog svetskog rata. Mislim da bi zemlja trebalo da ima dobar registar o vlasništvu nad tom imovinom. To ne mora da znači da će ta imovina biti oduzeta, ali znači da znamo ko su vlasnici“, rekao je Bugajski.\nOn je kazao da „neki članovi Srpske pravoslavne crkve preterano reaguju“ i da „moraju da budu oprezni da ne dozvole da radikali i nacionalisti koriste crkvu da podriju crnogorsku državu“.\nBugajski je rekao i da je Venecijanska komisija „veoma kompetentna“ i da crnogorska vlada tokom primene zakona „mora da uzme u obzir stvari na koje je komisija ukazala“.\n„Ipak, to ne utiče na činjenicu da ima mnogo imovine koja je oduzeta Crnogorskoj pravoslavnoj crkvi i nezavisnoj crnogorskoj vladi i da mora da se utvrdi čija je. To ne mora da znači da će ta imovina biti uzeta nazad. Možda nema ni njenih originalnih vlasnika. Ali mora da se utvrdi šta kome pripada“, dodao je Bugajski.\nPovodom nedavnih hapšenja novinara u Crnoj Gori, pod optužbama da izazivaju paniku i nerede, Bugajski je rekao da „hapšenje novinara nikada nije dobra ideja, naročito onih koji to zaista jesu“, ali je dodao da „ima nekih ljudi koji se nažalost predstavljaju kao novinari, a u suštini je reč o provokatorima koje su postavile obaveštajne agencije“.


Predstavljena prva 3D štampana kuća u Srbiji – Lepe vesti ONLINE\nPrva 3D štampana kuća „ProtoDom“ u istočnoj Evropi, koju su napravila dva čoveka i jedna mašina za samo 21 sat i 15 minuta, premijerno je predstavljena u Naučno-tehnološkom parku Čačak.\nKuća je spremna za život, napravljena je od betona i pruža apsolutnu sigurnost, jer su testiranja rađena u saradnji sa Građevinskim fakultetom Univerziteta u Beogradu pokazala da je otporna na vetrove, zemljotrese i druge nepogode, saopštili su NTP Čačak i proizvođač 3D štampane kuće, kompanija Natura Eco.\nVažna prednost ovakve tehnologije je i brzina gradnje, jer svi radovi na 3D štampanoj kući teku simultano, i ugradnja cevi, instalacija, stolarije, pa nema gubljenja vremena, a količina otpada je ravna nuli jer se unapred zna tačna količina materijala, a veća je i sigurnost radnika na gradilištu.\n– Kompanija ‘Natura Eco’ predstavlja jedan od najsvetlijih primera kako se inovacije svetskog potencijala mogu razvijati u maloj sredini – istakao je v.d. direktora NTP Čačak Mirko Pešić, i ocenio da su „ovo su samo prvi koraci“ i da očekuju još veće rezultate u narednim godinama.\nOvaj projekat stavlja Srbiju na svetsku scenu 3D građevinske štampe rame uz rame sa tehnološki najnaprednijim silama.\nOko iz 3D štampača – Ugradnja prve očne proteze inovativnom tehnologijom


Izveštaj sa skupa astronoma amatera Srbije – SVEMIR\nOn 10. June 2012. By Predrag AgatonovićIn Astronomska dešavanja i najave\nU subotu, 09.06.2012. godine, u Beogradu je održan skup astronoma amatera Srbije u organizaciji Centra za promociju nauke (CPN) i Astronomske opservatorije Beograd (AOB).\nSkupu su prisustvovali predstavnici većine astronomskih društava iz Srbije. Pored astronomskog društva Bor skupu su prisustvovali predstavnici astronomskog društva Alfa iz Niša, astronomskog društva Eureka iz Kruševca, astronomskog društva Novi Sad, zatim AD Milutin Milanković iz Zrenjanina, AD Univerzum iz Bačke Palanke, prirodnjačko društvo GEA iz Vršca, AD Ruđer Bošković iz Beograda i još dosta pojedinaca.\nSkup je trajao od 10 – 15 h gde je bilo reči o Centru za promociju nauke i na koji način centar može pomoći u popularizaciji astronomije (bitno je naglasiti da je pomoć NEfinansijka). O tome je govorila direktorica centra Aleksandra Drecun, kao i Nikola Božić.\nNakon toga je direktor opservatorije Beograd, dr Zoran Knežević, govorio o teleskopu na Vidojevici, njegovim dosadašnjim rezultatima kao i planovima za budućnost.\nZatim je poečelo predsvaljenje astronomskih društava.Ovu priliku je iskoristilo astronomsko društvo Bor da prezentuje svoj dosadašnji rad, rad u narednom periodu, kao i probleme sa kojim se susreće tokom svog rada.\nMeđutim, moramo da se osvrnemo na taj deo ovog skupa. Jednostavno, zbog blagog nepoštovanja satnice svake tačke od početka skupa, nije moglo da se na adekvatan način predstavi rad svih društava.\nSlika sa skupa i izložbe povodom 125 godina rada AOB pogledajte na sledećem linku:


Objedinjena procedura u izdavanju građevinskih dozvola\nPodizanje javne svesti i promocija\nPriprema predloga projekata\nObjedinjena procedura u procesu izdavanja građevinskih dozvola\nZašto je građevinsku industriju u Srbiji pogodila kriza?\nPoslednjih nekoliko godina, kriza je teško pogodila građevinsku industriju u Srbiji. Broj izgrađenih objekata je u stalnom opadanju, a realizovane investicije znatno niže u odnosu na prethodni period. Nivo stambene gradnje u 2014. godini bio je duplo manji od onog iz 2007. i 2008. godine. U 2014. godini, završeno je manje od 10.000 stambenih jedinica, što predstavlja značajan pad u odnosu prosek od 30.000 jedinica u periodu 2000-2010. godine. Razlozi su brojni: od komplikovanih propisa i njihove međusobne neusklađenosti, nedostatka podzakonskih akata, dugih, nepredvidivih i komplikovanih procedura sa brojnim koracima, nedostatka transparentnosti i pristupa informacijama, do nedostatka planova i problema vlasništva.\nPostupak izdavanja građevinskih dozvola u Srbiji se često koristi kao reprezentativni primer neefikasnosti javne uprave. O tome svedoči kontinuirani pad Srbije u izveštaju Svetske banke o lakoći poslovanja - Doing Business (DB) za indikator Građevinske dozvole u ovom periodu: u DB 2012 Srbija se nalazi na 175. mestu, u DB 2013 - na 179., u DB 2014 - na 182. i u DB 2015. - na 186. mestu od 189 svetskih ekonomija. Ilustracije radi, od informacije o lokaciji do registracije vlasništva, investitoru je bilo neophodno da prođe kroz 16 procedura i 264 dana, dok su ukupni administrativni troškovi dostizali 25.7% vrednosti izgradnje (Izvor: Doing Business 2015).\nJedan od uzroka neefikasnog procesa izdavanja građevinskih dozvola u Srbiji je nedostatak jednostavnog sistema, u kojem investitor komunicira samo sa jednim nadležnim organom (Ministarstvo, pokrajinska administracija, lokalna samouprava). Umesto toga, do 2015. godine, investitori su "kucali na brojna vrata" za dobijanje potrebnih uslova, saglasnosti i drugih dokumenata kao preduslova za dobijanje građevinskih dozvola - od javnih komunalnih preduzeća, Katastra, do drugih nosilaca javnih ovlašćenja. Nadležnosti republičkih i lokalnih javnih komunalnih preduzeća i drugih nadležnih institucija su značajno fragmentirane, uz niski nivo efikasnosti, nedostatak odgovornosti za neefikasnost i bez odgovarajućeg sistema kontrole. Ovo je stvorilo “uska grla” u procesu, omogućavajući javnim komunalnim preduzećima zloupotrebu zakonskih ovlašćenja. Pored toga, investitori su izloženi samovolji različitih birokratskih organa i nepotrebno komplikovanim pravilima, što sve stvara povoljnu klimu za korupciju.\nKako oporaviti građevinski sektor i privući nove investitore ?\nDobri propisi iz oblasti izgradnje su od vitalnog značaja za javnu bezbednost, ali i za razvoj građevinskog sektora i privrede u celini. Prema studiji OECD (OECD 2010. “Construction Industry.” OECD Journal: Competition Law and Policy 10 (1): 156–57.), građevinska industrija nosi u proseku 6.5% BDP-a u ekonomijama OECD-a. Takođe je činjenica da su građevinski propisi za mnoge privrednike ključan činilac prilikom odlučivanja gde da započnu svoje poslovanje.\nEkonomije koje imaju dobre rezultate u lakoći izdavanjagrađevinskih dozvola imaju rigorozan, ali i brz i transparentan postupak izdavanja dozvola. Stoga, sveobuhvatna reforma iz oblasti izgradnje je bila više nego potrebna kako bi se privukli novi investitori i poboljšalo okruženje za postojeća preduzeća u Srbiji. Ovi napori su rezultirali izmenama i dopumanaZakona o planiranju i izgradnji 8. decembra 2014. godine, a zatim i usvajanjem odgovarajućih podzakonskih akata.\nZakon uvodi tzv. Objedinjenu proceduru (Jedinstveni šalter ili na eng. One-Stop-Shop) sa značajnim novinama i novim pravilima za nadležne organe i investitore, smanjenjem broja procedura i koraka i nižim rokovima u procesu izdavanja građevinskih dozvola. Višestruke interakcije investitora sa raznim institucijama su, kroz Objedinjenu proceduru, zamenjene jedinstvenim šalterom. Ideja zakonodavca je da relevantan nadležni organ (Ministarstvo, pokrajinska administracija, lokalna samouprava), u ime i za račun investitora, pribavlja po službenoj dužnosti potrebna dokumenta, koja izdaju republička i lokalna javna preduzeća, Katastar i drugi nosioci javnih ovlašćenja. Od 1. januara 2016. godine, uveden jeelektronski sistem izdavanja građevinskih dozvola, koji omogućava podnošenje zahteva i izdavanje dozvola kroz centralizovani softver, koji koriste sve uključene strane: investitori, lokalne samouprave, javna komunalna preduzeća, Katastar i druge institucije.\nTakav inovativni i složen sistem, ali i nove odgovornosti, predstavljaju značajan izazov za sve uključene strane. Ipak mogu se predvideti razni problemi i prepreke, uzrokovani nedostatkom stručnosti, institucionalnih kapaciteta i resursa, otporom prema promenama, neodgovarajućim hardverom, kao i brojnim neizvesnostima u implementaciji novog Zakona i odgovarajućih podzakonskih akata.\nKako bi se Objedinjena procedura implementirala što efikasnije i efektivnije, OPTIMUS obezbeđuje stručnu podršku koja obuhvata:\nObuke o elektronskom izdavanju građevinskih dozvola za lokalnu javnu administraciju i imaoce javnih ovlašćenja (lokalne samouprave, javna komunalna preduzeća, Katastar i druge), investitore, projektne biroe i druge učesnike u Objedinjenoj proceduri;\nDirektnu tehničku pomoć u sprovođenju elektronskog izdavanja građevinskih dozvolaza lokalnu javnu administraciju i imaoce javnih ovlašćenja (lokalne samouprave, javna komunalna preduzeća, Katastar i druge), investitore, projektne biroe i druge učesnike u Objedinjenoj proceduri;\nObuke o obavezama, pravilima, procedurama i implikacijama Zakona o planiranju i izgradnji i odgovarajućih podzakonskih akata;\nPravne savete vezane za sprovođenje Zakona o planiranju i izgradnji i odgovarajućih podzakonskih akata;\nObezbeđivanje pune transparentnosti građevinskih dozvola, procedura i propisa kroz “online” registar građevinskih dozvola;\nUnapređenje pravnog okvira i institucionalnih mehanizama;\nDruge vrste podrške u ovoj oblasti.\nSa objedinjenom procedurom do efikasnijeg sistema izdavanja građevinskih dozvola\nPotpuno operativan jedinstveni šalter, odnosno objedinjena procedura će doneti značajne rezultate, među kojima i:\nSmanjenje vremena i troškova izdavanja građevinskih dozvola za investitore;\nPojednostavljene procedure i smanjen broj koraka u procesu izdavanja dozvola;\nPoboljšanje efikasnosti nadležnih državnih i lokalnih organa u procesu izdavanja građevinskih dozvola;\nSmanjena mogućnost za korupciju;\nPovećana odgovornost i poboljšan sistem kontrole rada nadležnih organa.\nViše o našim rezultatima, pogledajte na stranicama projekata "Poboljšanje poslovnog okruženja u cilju povećanja investicija u turističku infrastrukturu", "Obuke o Objedinjenoj proceduri u procesu elektronskog izdavanja građevinskih dozvola" i "Unapređenje poslovnog okruženja na lokalnom nivou kroz regulatornu reformu".


Politika Autor:Vojislav Milovančević17. sep. 202011:28 > 11:32\nNa sastanku opozicije koji je održan prethodnog dana, a koji je inicirao lider SDS i bivši predsednik Srbije Boris Tadić, pored dogovora o izlasku na izbore u nekoliko kolona, razgovaralo se i o zajedničkom predsedničkom kandidatu, o sporazumu o međusobnom nenapdanju, a napomenuto je kako bi afere vlasti morale da se otvaraju koordinisano. Nova.rs eksluzivno otkriva o čemu su još predstavnici opozicije razgovarali iza zatvorenih vrata.\nPodsetimo, u sredu 16. septembra predstavnici opozicije su dogovorili pravljenje nove strategije opozicionog delovanje, a načelno je postignut sporazum o o međusobnom nenapadanju i pisanju dokumenta o zajedničkom delovanju. Pomenuti sastanak, prema rečima lidera Socijaldemokratske stranke Borisa Tadića, predstavlja prvu rundu razgovora , a naredni razgovor predstavnika stranaka je zakazan za narednu nedelju.\nObradović otkrio zašto je odbio Tadićev poziv\nPredstavnici opozicije koji su prisustvali sastanku o pravljenju nove strategije opozicionog delovanja postigli su dogovor o međusobnom nenapadanju i pisanju dokumenta o zajedničkom delovanju, rekao je Boris Tadić, lider SDS i inicijator sastanka. On je naveo da će biti razmotreno u koliko će kolona izaći na nekim budućim izborima i dodao da bi sledeće nedelje trebalo da bude održan novi sastanak.\nSastanak iza zatvorenih vrata, kako navode izvori Nova.rs, otvorio je predsednik Socijaldemokratske stranke Boris Tadić, koji je na početku naglasio da je najvažnije izaći na izbore i nasupiti u više kolona.\n“Tadić je rekao da jedini kriterijum za formiranje kolona mora da bude ideologija. On nam je rekao da opozicija trenutno nema jakog lidera i da je svaki pokušaj da se neko nametne kao takav samo pravi štetu opoziciji”, novodi naš izvor.\nMože i više predsedničkih kandidata\nNaš sagovornik navodi da je Tadić ocenio da niko od njih nije u stanju da dođe do 2 miliona glasova, te da se nada da će se dogovoriti o zajedničkom kandidatu za predsedničke izbore.\n“Rekao je da se nada da ćemo imati zajedničkog predsedničkog kandidata, ali ne da ne mora da bude loše i ako bude drugačije”, navodi naš izvor.\nDogovor o nenapadanju i otvaranje afera\nTadić je, kako saznajemo, savetovao kolege iz opozicije da se dogovore ko će da pokreće afere, jer nije dobro da se istovremeno otvaraju različite teme. On je poručio kolegama i da treba da uče na primeru Crne Gore, a da najmanje što opozicija u ovom trenutku može jeste da se dogovori o međusobnom nenapdanju.\n“On smatra da treba da se fokusiramo na Vučića, a ne da napadamo jedni druge. Tadić je rekao i da ne otvaramo istovremeno različite afere. Na primer, da jednu aferu otvori Miloš Jovanović iz DSS, a drugu Pavle Grbović iz PSG, treću Janko Veselinović iz Udružene opozcije. Veruje\nTadićev životni cilj\nNa sastanku je, kako saznaje Nova.rs, bivši predsednik bio i ličan, istakvaši da je njegov životni cilj da sruši režim koji predstavlja Aleksandar Vučić.\n“Interesantna stvar se dogodila i kad je Tadić definisao ideologije stranaka. Na primer, rekao je da je DSS stranka desnog centra, a da su Dveri desnije od desnog centra, ali da veruje da postoji prostor za njihovu saradnju. U jednom trenutku je čak pitao ljude iz PSG jesu li oni liberalna ili socijalna opcija, a nakon što su mu oni rekli da su liberali, Tadić je zaključio da su ideološki bliski Čedomiru Jovanoviću”, navodi naš sagovornik.\nIzvor Nova.rs ističe da je Tadić tokom sastanka rekao da ne odstuje od suštinski važnih pitanja, te da nikada ne bi potpisao Briselski sporazum i da ne bi dozvolio da se “u miru izgubi ono što nismo izgubili u ratu”.\nRazjašnjen i sukob Veselinovića i Tadića\nInsterasantan momenat se dogodio kad su Janku Veselinović, predstavniku Udružene opozicije Srbije zamerili što je bio grub prema Tadiću u nekim svojim ranijim izjavama.\n“On je rekao da je bio izazvan, a da inače iz poštovanja nikada ne bi koristio grube reči za kolege iz opozicije. Rekao je da ga je izazvala Tadićeva izjava o Udruženoj opoziciji gde je naveo da ne zna ni šta je to”, objašnjava izvor našeg portala i dodaje da je UOS nastupio sa stavom da je važnije pronaći način kako da se izbore za fer i poštene izbore i da tek nakon toga mogu da razgovaraju o izlasku u različitim kolonama.\nBoris TadićOpozicijarazgovorisastanak opozicije


Rusko tržište spremno za srpske prehrambene proizvode - Bizlife.rs\nRusko tržište spremno za srpske prehrambene proizvode\n11:47 Beograd, 03.12.2011.\nRusko tržište spremno je da kupi celokupnu proizvodnju prehrambenih proizvoda iz Srbije, ali to zavisi od toga kako će ih srpska strana plasirati, izjavio je ruski ambasador u Beogradu Aleksandar Konuzin.\nNavodeći da kvalitet srpskih prehrambenih proizvoda odgovara tržištu Rusije, Konuzin je rekao da Rusija i Srbija imaju značajne potencijale za privrednu saradnju, ali su oni nedovoljno iskorišćeni.\nNa sastanku o privrednoj saradnji Srbije sa Rusijom, Belorusijom, Kazahstanom i Ukrajinom u Privrednoj komori Srbije (PKS), Konuzin je rekao da su prioritetni pravci saradnje u oblasti energetike, korišćenje ruskog kredita od 800 miliona dolara za rekonstrukciju železničkog saobraćaja u Srbiji, u čemu će učestvovati i ruske kompanije, a da je poseban fokus na poljoprivredi.\nKonuzin je istakao da je dogovoreno da se formira specijalna Radna grupa, koja će raditi na poboljšanju saradnje u poljoprivrednoj i prehrambenoj oblasti, a kao epilog očekuje se potpisivanje bilateralnog sporazuma u ovoj oblasti.\nPrema podacima PKS, ukupna robna razmena Srbije i Rusije za prvih deset meseci ove godine iznosi 2,6 milijardi američkih dolara i beleži rast od oko 23 odsto u odnosu na isti period prošle godine.\nIzvoz iz Srbije u Rusiju beleži povećanje od oko 60 odsto u odnosu na isti period prošle godine i njegova nominalna vrednost je 662,2 miliona dolara. Za isti period, uvoz u Srbiju iz Rusije beleži povećanje za oko 15 odsto, odnosno iznosi 1,9 milijardi američkih dolara.\nrusija sporazum prehrambeni proizvodi Srbija


- Godina koja dolazi neće biti laka, zato što nas čekaju izbori koji su važni za Srbiju. Verujem da će neki od vas reći da su svi izbori važni, ali verujte mi da od ovih izbora nema važnijih - rekao je Vesić i podsetio na pritiske koje trpe vlast i predsednik Srbije Aleksandar Vučić u borbi "da Srbija ostane nezavisna, da se izbori za svoja prava na KiM i da nastavi svojim putem".\nGoran Vesić na skupu žena u Grockoj\n- Možete sami da vidite koliko je puteva izgrađeno, kao nikada do sada, možete sami da vidite koliko je zemlja postala stabilna, pogledajte samo Beograd...nezaposlenost u Beogradu je 7,7 odsto, nikada manja u istoriji, kada pričamo o poslednjih 30-ak godina, bila je 25 odsto 2013. godine - rekao je Vesić.\nDodao je i da je Srbija, na žalost, jedina zemlja na svetu koja ima opoziciju koja radi protiv svoje zemlje.\n- Imamo opoziciju koja nema odgovor ni na jedno pitanje...znaju samo da oni treba da dođu na vlast, to je njihov jedini program. To sa njihove tačke gledišta može da bude legitimno, ali nije legitimno sa strane naroda, jer nama treba vlast koja će da radi za narod. To je vlast koju sada imamo - zaključio je.